Əsl ziyalı, alim, şəxsiyyət » ZİM.Az | "ZİYA" İnformasiya Mərkəzi\nDərk edib, dəyər verdiyimiz kimi...\nHəyatda yaxşılar olmasa dünya məhvərindən qopar. Dünyanın ağırlığı yaxşı adamların çiyinlərinə düşür. Demək onda yaşamağa ümid varsa gözəldir... Əks halda həyat mənasızdır...\nGünəş üfüqdən boylananda dünyanı nura qərq edir, ilıq nəfəsiylə torpağı isidir, cansızlara həyat bəxş edir. Və öz şüalarını hamıya bərabər paylayır, əvəzində heç kəsdən heç nə ummur. Gecələr yuxuya gedib, səhər yenə dan yerində bərq vurur.\nQızılı saçlarını çiyinlərinə səpən əsrarəngiz təbiət gözəli təki ətrafa baxıb gülümsəyir.\nSanki... bizə bu hikmətin mənasını çatdırır.\nDeyildiyi kimi... Həyatın enişində - yoxuşunda büdrəyənlər yaxşılarla üzləşəndə həmin kəslər onları yıxılmağa qoymayıblar.\nOxuculara təqdim edəcəyimiz portret məqaləmiz məhz belə insanlardan birinə Elmira Pənahovaya həsr olunubdur. Onun ömür yolunun bəzi məqamlarını diqqətinizə yönəltmək istəyirdik.\nElmira Sədi qızı Pənahova - bu gözəl dünyaya ilin qış fəslində - 15 yanvarda - indi yağıya yaylaq, bizə göz dağı, qəlb ağrısı olan Qərbi Azərbaycanın Kolinino rayonunda əsilli -nəcabətli bir ailədə göz açıb. Təhsilini dünyanın düz vədəsində kənd orta məktəbində əla qiymətlərlə başa vurduqdan sonra N.Nərimanov adına Azərbaycan Dövlət Tibb İnstitutunun pediatriya fakültəsinə daxil olub. 1976-cı ildə qırmızı diplomla bitirib. Ali təhsil illərində institutun ictimai həyatında yüksək fəallıq göstərib. İlk əmək fəaliyyətinə M.Nağıyev adına Bakı şəhəri Təcili və Təxirəsalınmaz Tibbi Yardım Xəstəxanasının reonimasiya və terapiya şöbəsində başlayıb. 1981-ci ildə Azərbaycan Dövlət Tibb İnstitutunun uşaq cərrahiyyəsi kafedrasında baş laborant işləyib. 1984-cü ildə Moskvada tibb elmləri namizədi, 2005-ci ildə tibb elmləri doktoru alimlik dərəcəsini alıb, 2010-cu ildə kafedranın professoru seçilib. Daha sonra Universitet Əməkdaşları və Tələbə Həmkarlar Təşkilatının sədri, pediatriya fakültəsinin dekan müavini, 1989-1993-cü illərdə isə fakültənin dekanı vəzifəsində çalışıb. İxtisasca uşaq cərrahıdır. Sıx məşğul olduğu sahə konbustiologiyadır, uşaqlarda texniki zədələnmələrdir.\nPeşə taleyim məni çoxları ilə müsahib edib. Hakim, vəkil, həkim, vəzifə adamı, siravi fəhlə, məktub və qəzet yükü daşıyan poçtalyonla da, görüşmüşəm; tarixçi, kimyaçı, fizik, bioloq... alimlərlə söhbət edib yazı hazırlamışam. Bu elm adamları sırasında yaxşı mənada dilçilərə, tarixçilərə daim qibtə etmişəm...\nO ki, qaldı tibb aləmində yetərincə tanınmış, “əlləri qızıl” cərrahlara... Onları həmişə diqqətimdə saxlamışam.\nE.Pənahova da belə cərrahlardan biridir. Xarakter etibarı ilə mənəviyyat adamıdır, güclü, məğrur və qürurludur. Sadə və təvazökardır. Mənəvi zənginliyi, etibarlı dostluğu bərkə-boşa çox düşüb. Sınanıb, möhkəmlənib. Sevinirəm ki, bu dostluğun işığından mənim ömür məkanıma da bir zərrə düşübdür. Bu sətirlər mənim ötən zaman kəsiyində gəldiyim qənaətimdir.\nŞöhrətli nəslin davamçısı.\nElmira xanım, Sizi yaxşı tanıyırıq. İstərdik ki, valideynlərinizdən bir qədər əhatəli söz açasınız.\n-Valideynlərim Qərbi Azərbaycanın Kalinino rayonunda doğulublar. Atam - Sədi Musa oğlu Pənahov ixtisasca tarix müəllimi, anam -Müsənbər Həmid qızı Pənahova isə bioloq olub.\nQeyd edim ki, atam təhsilini başa vurduqdan sonra əvvəl Gürcüstanın Suxumi şəhərində hərbi məktəbdə oxuyub, müharibə başlayanda minlərlə Vətən oğullarından biri kimi onu da müharibəyə aparıblar. 1943-cü ildə Kerçdə ağır yaralanıb və müalicə olunmaq üçün Bakıya göndərilib. 1943-1949-cu illərdə Bakıda dövlət qulluğunda çalışıb. Sonrakı həyatı dünyaya göz açdığı rayonla bağlı olub. Bir müddət məktəb direktoru, 1956-1968-ci illərdə isə Kalinino rayonunda Maarif Müdiri vəzifəsində çalışıb. Ermənistanın “Əməkdar müəllimi” fəxri adını alıb. Maarifpərvər bir insan kimi təhsil sistemində işlədiyi illərdə rayonda, kənddə yaşayan Azərbaycanlı ailələrinə övladlarını, xüsusən də qızlarını oxutmağı, ali təhsil verməyi tövsiyə edibdir. Bununla yanaşı soydaşlarının dərdlərinə şərik, olub xeyirlərində-şərlərində iştirak edib, kömək əlini uzadıbdır. O zaman Ermənistandakı Azərbaycan məktəblərində təhsil alan məzunlara bir mənalı şəkildə medal verilmirdi. Sədi müəllimin Maarif Müdiri işlədiyi illərdə onun prinsipial mövqeyi sayəsində ilk qızıl medalı - (mərhum) kimyaçı-alim Məmməd Mustafayev, ilk gümüş medalı alan isə hazırda Bakıda yaşayan, vaxtilə bir çox məsul vəzifələrdə çalışan Cahangir Abdullayev olmuşdur.\nS.Pənahov həmin dövrdə bir vətəndaş, vətənpərvər kimi rayonda Azərbaycan məktəbi açmaq amalı ilə çalışıb, bunun üçün Respublika rəhbərliyi ilə var-gücü ilə mübarizə aparıbdır.\nMillətinin, dininin, dilinin təəssübkeşi olan təhsil fədaisi hətta günlərin birində Ermənistan Mərkəzi Komitəsinin plenumumda hər bir rəsmiyyətdən uzaq və yüksək tələbkarlıqla ikinci katibə - Ter Kozaryansa Kalinino rayonunda Azərbaycan məktəbinin açılmasının vacib olduğunu söyləyib. Həllini tapası bu mühim məsələyə ikinci katib cavabında; əgər Sizin Azərbaycanlılar kifayət qədər savad alsalar, bəs o zaman mal-qaraya, qoyun-quzuya kimlər baxarlar? Hər zaman dərin zəkası, pedaqoji ustalığı, yerində, məqamında iti və sərrast cavabları ilə qarşısındakını məğlub etməyi bacaran S.Pənahov - əsrlər boyu soydaşlarımıza məkrli münasibət bəsləyən Ter Kozaryanslara; bu günüdək sizlər qul təki bizim bağımızda-bağçamızda yer belləyib, əkin əkib, ot biçib, uzunqulaqla yük daşıyıb, ailənizə bir parça çörək aparmısınız... sözlərini söyləyərək onu susdurmağı bacarıbdır.\nBeləliklə, bir müddət keçib\_... S.Pənahov öz sarsılmaz iradəsi, mübarizliyi, döyüşkənliyi sayəsində rayonun özündə Azərbaycan məktəbinin açılmasına nail olubdur.\nAncaq təəssüflər olsun ki... Onun qədər maarifpərvər bir insan plenumda ikinci katibə verdiyi cavabına görə Maarif Müdiri vəzifəsindən azad edilibdir.\nBeləcə... Biz 1974-cü ildə ailəliklə Bakı şəhərinə köçdük.\nS.Pənahov 1974-cü ildən 2006-cı ilədək Bakı şəhərindəki 53 nömrəli orta məktəbdə tarix müəllimi işlədi. 2006-2008-ci illərdə təqaüdçü ömrü yaşadı (qeyri-ixtiyari kövrəlir).\n...Onu bizdən düz 11 il ayırır. Ancaq bu günlərin, ayların sayı artdıqca atamın yeri daha çox görünür. Bu vətənpərvər insan həyatdan cismən köçsə də, Azərbaycan təhsilinin üfiqlərində parlaq Günəş kimi şəfəq saçır, gələcək nəsillərə maarifimizi sevməyin, öyənməyin və öyrətməyin yollarını göstərir.\nHər gün insan ömrü üçün bir tarixçədir. Və bu tarixçənin qəhrəmanı biz özümüzük. Atalar demişkən: Bir günün özü də ömürdə bəlkə də igid ömrüdür. İllər ömür payımızın ölçüsüdür. Və bu illərin şərəfi, ləyaqəti hər gün gördüyümüz işimizlə, əməlimizlə ölçülür. Yaxşı işlərin başlanğıcı, qaynağı varlığımızdır, ruhumuzdur. Mənəvi dünyamız ülvi hisslərlə naxışlanıbsa, insanlığa məhəbbət hissi ilə yaşayırıqsa, deməli tanıyanların, sevənlərin yaddaşında əməllərimizlə iz qoyacağıq. S.Pənahov öz daşlı-kəsəkli, enişli-yoxuşlu həyat yolunda saysız-hesabsız maneə və sədlərə sinə gərərək, yalnız gərgin əməyi, fitri istedadı, əsasən də mübarizliyi hesabına uğurlar qazanmışdır. Təmiz, xeyirxah əməllərilə yaddaşlarda dərin iz qoymuşdur. Onun kimi kamil, humanist, vətənpərvər təhsil fədaisinin əməyi sağlığında ən yüksək mükafata layiq görülməli idi... Təəssüf ki... Bu bizik...\nValideynlərinizdən görüb-götürdükləriniz nələr oldu? Onların hansı keyfiyyətləri ömür yolunuza işıq saldı?\n-Valideynlərim olduqca humanist, xeyirxah zəhmətkeş insanlar idilər. Deyirlər ki... Ağıllı övladları yetişdirən, ağıllı atalar-analardır. Onların davranışı, danışığı, işığı bizi ömür boyu tərbiyələndirdi. Mən hara getmişəmsə, nəyə nail olmuşamsa atamın əli həmişə kürəyimdə olubdur.\n-Övladlarından onun yolunu davam etdirənlər olubdurmu?\n-Ailəmizdə 4 övlad - 2 qardaş, 2 bacı olmuşuq. Mən orta məktəbi rayonda, qardaş-bacılarım isə Bakıda bitiriblər. Bizim ali təhsil almağımızda valideynlərimizin zəhməti böyük olmuşdur. Atam bizimlə dostlarımız arasında tədris olunan bütün fənlər üzrə olimpiadalar keçirərdi. Yaxşı oxumaq, dünyagörüşünüzü inkişaf etdirmək, mütaliə etmək, incəsənəti, musiqini sevmək, idmanla məşğul olmaq, ictimai işlərdə yüksək fəallıq göstərmək, yararlı vətəndaş kimi yetişmək, sevib-seçdiyiniz sahənin kamil bilicisi olmaq, gələcəkdə dövlətə və dövlətçiliyə vicdanla xidmət göstərmək hər birinizin vətəndaşlıq borcunuzdur deyərdi... Etibar və Musa Pənahovlar Moskvada ali təhsil alıblar. Etibar Sədi oğlu ixtisasca riyaziyyatçıdır. Lomonosov adına Moskva Dövlət Universitetinin aspiranturasını bitirib. Riyaziyyat elmləri doktoru alimlik dərəcəsi alıb. 25 ildir ki, Türkiyənin Elazıc şəhərində Frat Universitetinin riyaziyyat bölümünün professoru, Türkdilli Ölkələrin Riyaziyyat Cəmiyyətinin vitse-prezidentidir. 20-yə yaxın alim yetişdirib. Artıq Vətənə dönmək, görkəmli alimlərimizdən biri kimi Müstəqil Azərbaycanın parlaq gələcəyi naminə riyaziyyatçılar yetişdirmək arzusundadır.\nYeri gəlmişkən qeyd edim ki, biz Maarifpərvər nəsildənik. Onlardan: ata tərəfimdən əmim - metallar fizikası üzrə tanınmış alim Tahir Pənahovun, ana tərəfimdən isə dayım - akademik Afad Qurbanovun adlarını çəkmək istərdim.\n-İndiki dövrlə müqayisə edəndə şübhəsiz ki, 1980-ci illərdə elmi dərəcə almaq daha çətin olubdur.\n-Doğrudur. Mövzu seçimindən tutmuş, təsdiq edilməsinədək böyük çətinliklərlə qarşılaşırdım. Mən düz 3 il Moskvanın Mərkəzi Kitabxanasında doktorluq dissertasiyamın mövzu seçiminə görə araşdırmalar aparmışam. Mövzumun təkrar olunmaması üçün Patent Mərkəzindən arayış alıb, işimə başlamışam.\n-Neçə keçib gəncliyiniz?\n-Gözəl keçib gəncliyim. Orta məktəbin rus bölməsində-bilikli, ziyalı, intellektli müəllimlərdən dərs almışam. Müəllimlərimizin bəziləri keçən əsrin əvvəlində Kalinino rayonuna sürgün olunan ailələrdən idilər. Yaxşı yadımdadır... Bayram şənliklərini məktəbimizin direktoru ilə müəllimlərimizlə birlikdə keçirərdik. Azərbaycandan, Gürcüstandan gələn məktəblilərlə birgə fənn olimpiadaları, rəsm, rəqs, musiqi, idman yarışları keçirərdik, eləcə də, bizim şagirdlər başqa Respublikalarda keçirilən olimpiadalarda, yarışlarda iştirak edərdilər. Atam Maarif Müdiri işlədiyi illərdə məktəblərin dörd bir tərəfi gül-çiçəyə qərq olardı. Yaradılan sağlam şəraitdən, gözəllikdən yüksək zövq alardıq. Oxumağa, öyrənməyə həvəsimiz bir daha artardı. Qaynarlığı, coşğunluğu, çılğınlığı və üsyankarlığı ilə bu günədək yaddaşımda əziz xatirətək qoruyub saxladığım tələbəlik illərim də gözəl keçib. Qrup yoldaşlarımla kinoya, teatra, muzeylərə, rəssamların sənət əsərlərinin sərgisinə getməyimiz, köhnə Bakımızı, ətraf kəndləri, Qobustanı, Qəbələni və digər bölgələrimizi gəzməyimiz sanki... ömrün çiçəkli bir yazı kimi indi də gözlərimin önündə canlanır. Deməli, ömürdən bizə qalan yalnız xatirələrmiş...\n-Bəzən bizə elə gəlir ki, peşəni insanın özü seçmir, peşə onu seçir.\n-Uşaq vaxtı filmlərə çox baxardım. Böyük epidemiyalar (vəba, qara yara və digər infeksiyalar) zamanı həkimlərin xəstəliklə necə mübarizə apardığını görəndə, özümü onların yerində təsəvvür edərdim. Özlüyümdə düşünərdim; görəsən gələcəkdə mən də onlar kimi qorxu hissi keçirmədən həkim işləyə bilərəmmi? Laboratoriyada aparılan analizlər, araşdırmalar vaxt örtdükcə diqqətimi daha çox çəkərdi. Deyərdim ki... məndə həkimliyə, elm yoluna həvəs məhz uşaq vaxtı baxdığım həmin o filmlərdən yarandı, qaynaqlandı.\n-Necə bir məkandır Sizin üçün Azərbaycan Tibb Universiteti?\n-Tibb aləmi özlüyündə hüdudsuz bir məkandır. O ki... qaldı Tibb Universitetinə; bu təhsil ocağı Vətənimizə, xalqımıza böyük dahilər, alimlər, fədailər şəxsiyyətlər, yetişdirən bir elm məbədgahıdır. Həyatımızın ayrılmaz sahəsidir.\n-Alim, eləcə də uşaq yanıq mütəxəssisi kimi fəaliyyətinizin hansı mərhələsindəsiniz? Yetirmələriniz varmı?\n-Ömrün, peşənin kamillik mərhələsindəyəm. Yeri gəlmişkən qeyd edim ki, yanıq xəstəliyi ən ağır patologiyalardan birincisidir. Mənəvi və fiziki cəhətdən ağır sahədir. Maddi baxımdan da çox vəsait tələb edir. Aylarla müalicə, illərlə reabilitasiya lazım gəlir. Yetirmələrim var. Ancaq bu sahəyə həvəs göstərən çox azdır.\n-Elm adamları, həmkarlarınız, tələbələriniz Sizə böyük hörmət bəsləyirlər.\n-Mən kimliyindən asılı olmayaraq hər kəsə səmimiyyətlə yanaşıram. Əgər sənin əhatən sənin üçün sağlam mühit yaradırsa, sən o zaman xoşbəxtsən. Digər tərəfdən; əgər sən başqasına daş atırsansa o hökmən sənə qayıdacaq.\nAzərbaycan Milli Elmlər Akademiyasının və Rusiya Elmlər Akademiyasının üzvü, akademik:\n- Uca dağları həmişə zirvəsi qarlı, məhsuldar ağacları, başıaşağı görmüşük. Savadlı, namuslu, sadə, zəhmetkeş, təvazökar insanlar da belədir. Heç vaxt lovğalanmır, uğurlarını insanlıq borcu kimi təqdim edirlər...\nE.Pənahova da belə insanlardan biridir. Namuslu olduğu qədər sadə, sadə olduğu qədər zəhmətkeş, zəhmətkeş olduğu qədər səmimi, səmimi olduğu qədər təvazökar, nüfuzlu ziyalılarımızdan biridir. Peşəsini ürəkdən sevir, işinə məsuliyyətlə yanaşır. Təcrübəli həkim, uşaq cərrahı, məhsuldar alimdir. Ötən dövr ərzində elm adamlarının, həmkarlarının, tələbələrinin böyük hörmətini qazanıbdır.\nE.Pənahova eyni zamanda nümunəvi övladdır, bacıdır, anadır. Bildiyimə görə qohum-əqrəbasına, qardaş-bacısına, xüsusən valideynlərinə xüsusi diqqətlə yanaşıbdır. Ahıl yaşlı ata-anasının son nəfəslərinədək bir övlad kimi qulluqlarında dayanıbdır. Hesab edirəm ki, onun ləyaqətli, zəhmətli ömür yolu çoxlarına örnəkdir.\nAzərbaycan Milli Elmlər Akademiyasının müxbir üzvü, Azərbaycan Tibb Universitetinin patofiziologiya kafedrasının professoru:\n-E.Pənahova Azərbaycan Dövlət Tibb İnstitutunun ictimai həyatında yüksək fəallıq göstərən, N.Nərimanov adına təqaüd alan, əlaçı tələbələrindən biri olubdur. Biz onu Elmi Şuranın qərarı ilə uşaq cərrahlığı kafedrasının klinik ordinatoru kimi institutda saxladıq.\nElmira Sədi qızı mənalı, şərəfli, ləyaqətli ömür yolu keçmiş bir insandır. Təcrübəli həkim, təkmilləşmiş cərrah, inkişaf etmiş alim, kamil şəxsiyyətdir. Xalqına, tibb aləminə ucalıq gətirən bir ziyalıdır. Biz ona elmimizə və insanların sağlamlığına yönəlmiş fəaliyyətində yeni-yeni uğurlar arzulayırıq.\nƏməkdar Elm Xadimi, Azərbaycan Tibb Universitetinin II uşaq xəstəlikləri kafedrasının professoru:\nE.Pənahovanı tələbəlik illərimdən bəri düz 48 ildir ki, tanıyıram. O, bizim əlaçı, çalışqan məsuliyyətli, ictimaiyyətçi tələbələrimizdən idi. İnstitutda saxlandıqdan sonra, o vaxtlar elə də çox seçilməyən bir sahəni uşaq cərrahiyyəsi kafedrasını seçdi. Vaxt örtdükcə öz gərgin əməyi sayəsində tanınmış bir alimə çevrildi. Qeyd edim ki, Qərbi Azərbaycanda böyüdüyünə görə ali təhsil illərində Azərbaycan, rus dilləri ilə yanaşı erməni dilini də çox təmiz bilirdi.\nOnun atasını, Tanrının sevib-seçdiyi Sədi müəllimi də yaxşı tanıyırdım. Deyərdim ki, Qərbi Azərbaycanda, dağların qoynunda doğulub, boya-başa çatmış bu böyük şəxsiyyət o yerlərin təmiz havasının buz bulaqlarının ona bəxş etdiyi saflığı, vüqarı, əzəməti, əyilməzliyi ömrünün sonuna qədər qoruyub saxlamışdır. Deyərdim ki, Sədi müəllim insanlıq fəlsəfəsini mükəmməl bilən kişilərdən biri kimi əsl kişilik etalonu idi.\nE.Pənahova peşəsini sevəndir, yanıq-mütəxəssisi kimi müalicə etdikləri çoxdur. Heç vaxt özünü cərrah kimi reklam etməyibdir. Hesab edirəm ki, onun sadə və səmimi rəftarı, adət-ənənəmizə bağlılığı, Azərbaycan qadınına xas olan davranışı, geyimi, qüruru, əsəsən də xeyirxahlığı, müdrikliyi daşıdığı genindən irəli gələn mənəvi keyfiyyətləridir.\nE.Pənahova ötən zaman kəsiyində elm adamları, həmkarları, tələbələri və bütün tanıyanlar tərəfindən bir insanlıq nümunəsi kimi sevilib və seviləcəkdir.\nƏməkdar Elm Xadimi, Azərbaycan Tibb Elmləri Akademiyasının həqiqi üzvü, Universitetin Terapevtik Klinikasının revmotologiya şöbəsinin müdiri, Universitetin daxili xəstəliklər kafedrasının professoru:\nE.Pənahova Azərbaycan Tibb Universitetinin aparıcı mütəxəssislərindən biridir. Yüksək ixtisaslı həkimdir, cərrahdır. Ötən zaman kəsiyində cəmiyyətdə, elm adamları, həmkarları, tələbələri arasında böyük hörmət, şöhrət qazanıbdır. Ümumi kütlədən fərqli olaraq insanlara, hadisələrə, münasibətlərə düzgün qiymət verəndir. Problemi olanlara imkanı daxilində kömək etməyə çalışandır. İctimai mənafeyi, öz şəxsi mənafeyindən üstün tutandır. Hesab edirəm ki, Azərbaycan cəmiyyətində Elmira xanım kimi ziyalılarımızın sayı nə qədər çox olarsa, cəmiyyətimizdə mənəvi dəyərlərimiz, insani keyfiyyətlərimiz də bir o qədər artar.\nAzərbaycan Tibb Universitetinin uşaq cərrahlığı kafedrasının müdiri, tibb elmləri doktoru:\n-E.Pənahovanı tələbəlik illərimdən tanıyıram. O, tələbələrə doğma övladları kimi yanaşardı, hər cür qayğı göstərərdi. Mən cərrahiyyəni Elmira xanım bizim fakültənin dekanı olduğu dövrdə seçmişəm. Xoşbəxtlikdən biz indi də birlikdə çalışırıq.\nE.Pənahova peşəsinin kamil bilicisidir, təcrübəli cərrahdır, yanıq mütəxəssisidir. Bir insan kimi daxili aləmi təmizdir, dürüstlüyü sevən, haqqı dəstəkləyən, zəngin mənəviyyatı, sədaqəti, səxavəti, xeyirxahlığı ilə seçiləndir. Mükəmməl bir şəxsiyyətdir. Hesasb edirəm ki, bir insan ömründə belə nəcib keyfiyyətlərə malik olmaq əsl xoşbəxtlikdir.\nAzərbaycan Tibb Universitetinin daxili xəstəliklər kafedrasının dosenti, tibb üzrə fəlsəfə doktoru:\n-E.Pənahovanı tələbəlik illərimdən tanıyıram. O, Tibb Universitetinin Tələbə Həmkarlar Təşkilatının sədri, mən də onun müavini idim. Sonradan Elmiara xanım pediatriya fakültəsinin dekanı, mən isə Tibb Universitetinin Tələbə Həmkarlar Təşkilatının sədri seçildim. Elmira xanım tələbələri çox sevərdi, problemləri ilə yaxından maraqlanar lazım gələn köməyi göstərərdi.\nHər zaman inanmışam ki, o, ən yaxşı mütəxəssis və öz sahəsinin mükəmməl bilicisidir. Zənnimcə istər yaxşı həkim, müəllim, alim olmaq, istərsə də digər sahələrdə çalışmaq, bütün hallarda başlanğıc yaxşı insanlıqdan irəli gəlir.\nE.Pənahovanın, insanlığı, müəllimliyi, həkimliyi, cərrahlığı, alimliyi, saflığı, gözütoxluğu bütünlüklə mənəviyyatı bir kompleks təşkil edir. Fərq qoymadan hər kəsə can yandıran, diqqət ayırandır. Hesab edirəm ki, belə nəcib keyfiyyətləri ilə çoxlarına örnəkdir.\nAzərbaycan Tibb Universitetinin uşaq cərrahlığı kafedrasının assisenti:\nE.Pənahova Azərbaycan Tibb Universitetinin pediatriya fakültəsinin dekanı işlədiyi illərdə mən hələ tələbə idim. O, bizə heç vaxt biganə qalmazdı, əksinə bir ana məhəbbəti bəsləyər, lazım gələn köməyi göstərərdi.\nDiqqətinizə çatdırım ki, Azərbaycan Respublikası Səhiyyə Nazirliyi 1974-cü ildə Azərbaycan Tibb Universitetinin uşaq cərrahiyyəsi kafedrasının nəzdində Yanıq Mərkəzi yaratmışdır. Həmin mərkəzə mərhum professor Arif Mustafayev rəhbərlik etmişdir. Elmira xanım onun ilk yetirməsidir.\nO, Azərbaycanda əsasən yanıqlar və dəri köçürmə üzrə mütəxəssisdir. Azərbaycan Tibb Universitetinin uğurlarında bir alim kimi onun da əməyi olubdur. Deyərdim ki, onun həyatında o qədər nizam-intizam, tarazlıq, məsuliyyət hissi, sözübütövlük, etibar, inam, xeyirxahlıq, qədirbilənlik var ki... Xeyirxahlıq onun genindən, içindən gəlir və bütünlüklə həyat yolunun mənasını təşkil edir. Dünyada ən çətin şey elə yaxşılıq etməkdir. Və hər birimiz yaxşılıq, insanlıq kimi ülvi hisslərin həsrətindəyik. Yeri gəlmişkən qeyd edim ki, onun tələbələrinə, həmkarlarına və bütün tanıyanlara olan mehriban münasibəti də özlüyündə bir məktəbdir. Tanrı Elmira xanım kimi ziyalılarımızı, alimlərimizi qorusun. Və bizlər də belə örnək insanlardan həmişə öyrənək, bəhrələnək.\n-Sülhsevərliyiniz, xeyirxahlığınız nədəndir ki, bu qədər aşıb-daşır?\n-Zənnimcə, ali keydiyyətlərin toxumu canımıza-qanımıza yalnız ana südü ilə keçə bilir...\n-Ötən müddət ərzində Sizi ağa-ağ, qaraya-qara deyən kimi tanımışıq...\nÖtən zaman kəsiyində mənə yönəltdiyiniz diqqətinizə görə Sizlərə minnətdarlığımı bildirirəm.\n-İnsan mənəvi dünyasını doğru yolla aparmalıdır... Zənnimcə, belə yaşamaq rahat və gözəl olur.\n-Şübhəsiz ki, həyatın cətin qatlarını da görmüsünüz...\n-Gərək həyatın bütün ağrısına-acısına, kədərinə-sevincinə hazır olasan. Həyat özü başdan-başa bir sirdir, möcüzədir. Bilmirik ki, həyat dərzimiz bizə nə vaxt, nə biçəcək, nə tikəcək, bizə hansı sürprizləri, xoşbəxt anları qismət edəcək. Bu baxımdan biz təmkinlə, səbrlə çətinliklərin öhdəsindən gəlib, vəziyyətdən çıxmağı bacarmalıyıq. Təki, Tanrının Yer üzünə bir vəsilə kimi göndərdiyi yaxşılarımız və yaxşı əməllərimiz azalmasın.\n-Sizin fikirinizcə, xoşbəxt olmaq üçün insana nə lazımdır, həyatda nə etməlidir, nəyə getməlidir?\n-İnsan o zaman xoşbəxtdir ki, onun varlığında insanlığa məhəbbət hissi, zəhmətsevərlik və könül toxluğu kök salsın. Əgər biz belə gözəl duyğularla yaşasaq, xeyirxah olsaq, cəmiyyətə yararlı işlər görsək, işimizə məsuliyyətlə yanaşsaq, deməli... nə insanlıq məhvərindən çıxmayacaq, nə də, heç vaxt dünyanın sonu olmayacaq.\n-Ailənizdə necə, həkimlər yetişibdir?\n-Qızım Lamiə ixtisasca həkim-rodioloqdur. Nəslimizə gəlincə isə; terapevt, koordioloq, allerqoloq, nevropotoloq, onkoloq və cərrahlar yetişibdir.\n-Ən müqəddəs arzunuza nə vaxt çatmısınız?\n-Nəvələrim - Cavadla, Riad dünyaya gəlişləri ilə sanki.... mənə ikinci həyatımı yaşamağa stimul verdilər.\n-Şükr edirəm Tanrıma. Əgər sənin daxili sütunun möhkəmdirsə, o zaman ovqatın da xoş olacaq. Xoşbəxtəm ki, nəslimin davamçılarındanam. Və bu nəsli təmsil edənlər ənənəmizi qoruyub saxlayırlar, insanlığı uca tutub ləyaqətlə davam etdirirlər.\n-Ömrünüzün bu pilləsindən ötənlərə boylananda nələri yada salırsınız?\n-Geriyə boylananda əsas atalı-analı günlərimi yada salıram. Onların iç dünyaları üzlərində görünürdü. Özlərini sevdirməyi bacarırdılar. Baxmayaraq ki, özüm xeyli ömür yaşamışam, anayam, nənəyəm. Ancaq ata-ana nəvazişinə indi də ehtiyacım var (kövrəlir). Əgər bu gün sağ olsaydılar başımı onların çiyinlərinə qoyub, özümü bircə anlıq xoşbəxt hiss edərdim (yenidən kövrəlir).\n...Olumdan ölümə uzanan bu beş günlük ömür yolumuzda günlər elə sürətlə ötüb keçir ki... Onda ayılıb görürük ki, hansısa yaşın məngənəsində sıxılmaqdayıq. Hansısa həddin işarətində ötənlərə boylandıqca, əlimiz yetməyən, ünümüz çatmayan doğmalarımız gözlərimizdən asılı qaldı. Bəzən də bizə elə gəlir ki, sanki... olanlar eləcə yuxuymuş dağılıb getdi. Beləcə... bu ayıla, bu ayrıla bilmədiyimiz yuxular ömrümüzü biçib getməkdədir. Hərdən də, bizə elə gəlir ki, bu fani, ziddiyyətli dünyanın özü də bir yuxudur. Axı, belə işvəli dünyanın nazını çəkmək çox çətindir. Amma nə edək ki, Bu bizim taleyimizdir...\n-Heç yuxunuza gəlirmi, gələni-gedənindən çox olan eviniz, ocağınız, boy atdığınız o doğma yerlər... dağlar, dərələr, sərin bulaqlar, əsrarəngiz gözəlliklər?\n-O... bənzərsiz gözəlliklər həmişə yuxuma gəlir. Bulaqların dibindəki qayaların altında bitən çiyələklərin qoxusu elə indi də burnuma gəlir. O vaxt bizə elə gəlirdi ki, sanki... bu göyərən gözəlliyə, çəmənliyə təbiətin yüz bir rənginə boyanmış çiçəklərin ləçəklərindən xoş bir ətir səpilibdir.\n-Həyatınızın ən narahat anları hansı illərinizlə bağlıdır?\n-Valideynlərimi itirdiyim - 2008-2014-cü illər həyatımın ən ağrılı illəridir.\n-Bu gün Sizi nələr kövrəldir?\n-Ömürdən ötənlər-keçənlər, yaddaşımda mürgü dolu xatirətək dərin iz qoyanlar, məni həmişə duyğulandırır. Ömür ki, var... çox qısadır.\n-Demək istədiklərinizin hamısını deyə bildinizmi?\n...Əziz oxucular! Siz bu yazımızda mənalı ömrünü başdan-başa - müəllim, həkim, alim, şəxsiyyət kimi xalqının xoşbəxt gələcəyinə, sağlamlığına həsr eyləyən daha bir ziyalımızın həyatı ilə tanış oldunuz.\nVə bu şərəfli, şəfqətli həyat indi də davam edir, işıqlı gələcəyə doğru inamla irəliləyir.\nDemək istədiklərinin hamısını bir qəzet yazısına sığışdıra bilmədiyimiz hörmətli alimimizdən, bir daha görüşmək arzusu ilə ayrıldıq..\nƏr-Riyad xəstəxanasında çalışan gənc azərbaycanlı həkim-cərrah\nNaxçıvan, Səhiyyə, Dünya, Asiya, Diaspora\nMəhəbbətin və şəfqətin fövqündə


Həbib sentyabr və dekabrda döyüşlər keçirəcək » davam.az - BÜTÖV AZƏRBAYCAN ADINA!\nHəbib sentyabr və dekabrda döyüşlər keçirəcək\n03.04.2019 [10:25] - Gündəm, İdman\nQarışıq döyüş növlərinin (MMA) UFC 229 kateqoriyası üzrə ən güclü idmançılardan olan rusiyalı Həbib Nurməhəmmədov bu ilin sentyabrında döyüş planını təsdiqləyib.\nO, tələbələrlə görüşdə sentyabrın 7-də və dekabrın 28-də döyüşlər keçirəcəyini bildirib. Bundan əvvəl UFC prezidenti Dana Uayt da H.Nurməhəmmədovun növbəti döyüşünün sentyabra planlaşdırıldığını vurğulayıb.\nİdmançı qeyd edib ki, müəyyən çətinliklər var və hələlik danışıqlar davam edir: “Mənə görə diskvalifikasiya edilən Zubayra (Tuxuqov) və Abubakarın (Nurmaqomedov) sentyabrda mübarizə apara bilməmələri mənim qayıtmağıma mane olur. Mən əvvəlcə onların qayıtmasını istəyirəm. Məni öz fikrimdən daşındırmaq üçün daha çox pul təklif edirlər”.\nXatırladaq ki, H.Nurməhəmmədov ötən ilin oktyabrında irlandiyalı Konor Makreqoru məğlub edərək çempionluq kəmərini qoruyub. İrlandiyalı ilə qarşılaşmadan sonra rusiyalı döyüşçü dava hadisəsinə görə 9 ay müddətinə diskvalifikasiya olunaraq, 500 min dollar cərimə edilib.


Pedaqogika kafedrasının müdiri, dosent Nigar Zeynalova “Təlim prosesinin MOODLE sistemində təşkili” mövzusunda seminar keçirib.\nMüasir təhsilin qarşısında duran əsas vəzifələrdən biri informasiya cəmiyyətinin tez-tez dəyişən tələbatını ödəyən mütəxəssis hazırlığıdır. Bu vəzifənin yerinə yetirilməsi üçün təlim prosesində informasiya–kommunikasiya texnologiyalarının geniş imkanlarından istifadə edib təlim prosesinin keyfiyyətini artırmaq lazımdır.\nTəhsil müəssisəsinin səmərəli idarə olunması, təlim prosesinin optimallaşdırılması məqsədilə İKT-ya əsaslanan yeni innovativ texnologiyaların tətbiqini zəruri edib. Bu səbəbdən ali təhsil müəssisələrinin idarə olunmasında və təlim prosesinin təşkilində MOODLE (modul obyekt yönümlü dinamik təlim mühiti) təlimi idarəetmə sisteminin (Learning Management Sistem) tətbiqi geniş vüsət alıb.\nTədbirdə MOODLE, ondan istifadənin üstünlükləri, müəssisənin idarə olunması və təlim prosesinin təşkilində rolu haqqında ətraflı məlumat verilib.\nSeminarda ADU-nun müəllimləri, magistrant və doktorantları iştirak ediblər.


İlham Əliyev: Biz çox ciddi hazırlaşmalıyıq ki, ölkəmizi Tokio oyunlarında ləyaqətlə təmsil edək - Olimpiya Idman NövləriOlimpiya Idman Növləri\n13 dekabr 2018 / 18:18 Baxış sayı: 640\nBu gün milli olimpiya komitəsində ilin idman yekunlarına həsr olunan mərasim keçirilib. Allsport.az saytı xəbər verir ki, ölkə başçısı İlham Əliyev tədbirdə iştirak edib. Azərbaycan prezidenti çıxışında bunu deyib: “Bu qələbələr, sadəcə olaraq, idman qələbələri deyil. Çünki hər bir belə möhtəşəm qələbə cəmiyyətimizin vətənpərvərlik ruhunu artırır, Azərbaycanı dünyada güclü idman ölkəsi kimi tanıtdırır, Azərbaycanı təbliğ edir. Bu qələbələr gəncləri idman bölmələrinə aparır, idmanın kütləviliyini təmin edir. Yəni, idman qələbələri, idmançılarımızın uğurları çox böyük məna daşıyır. Buna görə biz idmançılarımıza minnətdarıq. Eyni zamanda, onu da böyük məmnunluq hissi ilə elə qeyd etməliyəm ki, bizim idmançılarımızın mütləq əksəriyyəti həyatda da, məişətdə də gözəl nümunə göstərir, vətənpərvərlik, ləyaqət nümunəsi göstərir. Əlbəttə ki, idmançılara cəmiyyətdə olan hörmət çox yüksək səviyyədədir. Uşaqlar, yeniyetmələr bizim çempionlarımıza oxşamaq istəyirlər. Bu da təbiidir. Mən əminəm ki, bundan sonra da idmançılarımız bizi, xalqımızı sevindirəcəklər.\nGözəl gənc nəsil yetişir. Gənclər arasında keçirilmiş beynəlxalq yarışlarda da biz gözəl nəticələr göstəririk. Gənc nəslin yetişməsi nəticəsində biz bu uğurları əldə edirik. Biz Rio oyunlarında 18 medal qazanmışıq. Bu medalları qazanan həmin o gənclərdir ki, beş-altı il bundan əvvəl yeniyetmələrin yarışlarında iştirak ediblər. Biz medalların sayına görə Rioda 14-cü yerə qalxa bilmişdik. Bu, tarixi nailiyyətdir. Bunu təkrarlamaq çox çətin olacaq. Onu da qeyd etməliyəm ki, növbəti yay olimpiya oyunlarına hazırlıq gələn il həlledici mərhələyə qədəm qoyacaq. Əlbəttə, biz çox ciddi hazırlaşmalıyıq ki, ölkəmizi olimpiya oyunlarında ləyaqətlə təmsil edək.\nBilirsiniz ki, idman infrastrukturunun yaradılması işində böyük uğurlar əldə edilib. Ancaq rayonlarda 44 olimpiya idman mərkəzi tikilib və fəaliyyət göstərir. Bu il bir mərkəz tikilib, gələn il isə üç olimpiya idman mərkəzinin tikintisi nəzərdə tutulur. Beləliklə, onların sayı 47-yə çatacaqdır.\nÖlkəmizdə beynəlxalq idman yarışlarının keçirilməsi ənənəyə çevrilib. Əlbəttə ki, biz Avropa, İslam Həmrəyliyi oyunlarını xatırlaya bilərik. Bu il ölkəmizdə dünya, Avropa çempionatları keçirilmişdir. Formula1 üç ildir Azərbaycanda, Bakıda keçirilir. Bu il və keçən il ümumi rəyə və bu məsələ ilə məşğul olan ictimai qurumların fikrinə görə, bizim yarışımız – Bakı yarışı ən gözəl yarış olmuşdur. Bu da çox gözəl hadisədir. Çünki bu da göstərir ki, bizim qəbul edilmiş hər bir qərarımız düzgün qərardır, gözəl nəticə verir.\nSonra Azərbaycanda bədən tərbiyəsinin və idmanın inkişafında xidmətləri olan və 2018-ci ildə yüksək nailiyyətlər qazanan idmançılara və idman mütəxəssislərinə mükafatlar təqdim edilib. Dövlətimizin başçısı bədən tərbiyəsi və idmanın inkişafında xidmətlərinə görə İsmayıl Həşimova, Tanziliya Deminaya, Yaqub Məmmədova, Vahid Məmmədova, Şamil Əlimzanova, İbrahim İbrahimova və Svetlana İşməmmədovaya “Əməkdar bədən tərbiyəsi və idman xadimi” fəxri adının döş nişanlarını və vəsiqələrini təqdim edib.\nİlham Əliyev Azərbaycanda idman səhiyyəsinin inkişafında xidmətlərinə görə Esmiralda Ələkbərovaya “Əməkdar həkim” fəxri adının döş nişanını və vəsiqəsini təqdim edib.\nÖlkəmizdə idmanın inkişafında xidmətlərinə görə Elşad Nərimanova, Elxan Əliyevə və Ağasəlim Mircavadova Azərbaycan prezidentinin fərdi təqaüdünün verilməsi haqqında sənədlər təqdim olunub.\nPrezidentimiz Elçin Zeynalova “Olimpiya” ordenini təqdim etdi.\nTədbirdə, həmçinin Oktay Mehtiyev, Azər Aslanov, Vüqar Qasımov, Mustafa Əhmədov, Azad Əsgərov və Ceyhun Əşrəfov MOK prezidentinin fəxri fərmanları ilə təltif olundular.\nDaha sonra İlham Əliyev 2018-ci ildə yüksək nailiyyətlər göstərmiş bir qrup idmançıya və idman mütəxəssisinə yeni mənzillərin orderlərini təqdim edib.


Ən azından bu məsələdə dövlət maraqlarını qorumalıyıq!\n19 Fevral 16:16 Neftçi 347\nNəhayət, sözügedən debata başdan-ayağa baxa bildim.\nDil: Dil öyrənirsinizsə mükəmməl öyrənin – Kamil palançılıq, yalançı papaqçı məsələsi. #Pashinyanın diplomatik səviyyədə olmayan kolloqvual dil biliklərini cəsarət kimi qiymətləndirməkdənsə #Azərbaycan #prezidentinin literal dil bilgisini və nitq diqtəsiylə debatdakı mümkün polemik məsələlərin hamısını 2-ci plana atdığını vurğulamaq lazımdı. Təbii ki, panel iştirakçıları onlara dillə dəqiq çatdırılanlara inanmalıdı (inanmaq istəyəcəklər ya yox bu başqa məsələdi) .\nErudisiya: Şaumyan məsələsində anında müdaxilə, Naxçıvan məsələsində İrəvanın 75 faizi məsələsində əks-zərbə, Xankəndi adının izahı #Azeribaijan #presidentinin rəqibini obrazlı desək `bağlaması` idi. Müqəddərat məsələsindəki ehyamı da unutmamaq lazımdı.\nBədən dili: Əslində bu məsələ dil və erudisiya tamamlanmalı məsələdi. Paşinyan obrazı xalqın içindən çıxmış qəhrəman siluetiylə bədən dilindən daha yaxşı istifadə etməli idi. Amma Azərbaycan prezidentinin suallara dərhal cavab verilməsi, qeydlərin kağıza deyil birbaşa yazılması da vizual olaraq müzakirədə leyhimizə olan nüanslar idi. Məhz Azərbaycan prezidetinin anında promptları, #Yerevan məsələsini incə yumor, təbbəssüm və notla vurğulaması Paşinyanın ənənəvi Tiqran sərsəmləməsini gülüşlə qarşılanmağına səbəb oldu.\nXülasə: Fərdi personaların dövlətləri təmsil etdiyini nəzərə alsaq əlbəttə debatda iştirak, daha çox suala anındaca cavab verilməsi, incə promptlar və sadaladığım amillər uzun illər geridə qaldığımız beynəlxalq mübarizədə xeyrimizə atılmış ciddi adımdı. Final fitindən sonrakı yaranmış atmosfer bunun bariz göstəricisi idi.\nNəticə: Paşinyanın da dediyi kimi bu məsələ 1-2 addımda həll olunacaq deyil. Və məncə addım(lar)la həll olunacaq məsələ deyil. Ermənilər və #Ermənistan eramızdan əvvələ gedən və az qala Roma imperiyasına iddialıdılarsa bunu beyninlərindən addımlarla çıxaracaq deyillər.\nHaşiyə: mükəmməl ingilis, fransız, alman və s dilləri öyrənmək lazımdı. Kolloqvual rus diliylə maksimum rus jurnalistin ingiliscə sualına Paşinyan kimi tərcüməylə anlayacağıq.\nZəruri qeyd: Böyük xalqlar hər zaman dövləti naminə bütünləşməyi bacaranlardı. Adicə Romada kilsədəki avanturizmə Paşinyanın açıqlamalarından sonra bütün dünyadakı erməniləri Nikolu erməni xalqının qəhrəmanı kimi mədh edirdilər. Əslində Romadan Münhenə daha geniş çərçivədə məsələni öz xeyrimizə çevirə bilərik. Ən azından bu məsələdə dövlət maraqlarını qorumalıyıq.\n"Qarabağ"ın mətbuat xidmətinin rəhbəri\n"Neftçi"dən gedəndən sonra: "Bu, futbol oynamaqdan daha yaxşıdır"\n23:20 "Qarabağ"da yeni era, Qurban Qurbanov ilk dəfə - VİDEO\n23:10 Yalan məlumat verib küçəyə çıxanlar cəzalandırılacaq\n23:00 Avropanın rekordçusu Azərbaycanda!\n22:50 Yalnız bu şəxslərin hərəkətinə icazə veriləcək - SİYAHI\n22:40 Yığmamızın "qol adamı" - Portuqaliyaya, yoxsa Belçikanın ortabab klubuna?\n22:30 Küçəyə bu nömrəyə SMS yazıb çıxacaqsız - Qaydalar açıqlandı\n22:20 Aprelin 5-dən Azərbaycanda hərəkətə məhdudiyyət qoyulur\n22:10 "Barselona" bu satışdan 20 milyon avro qazanacaq\n22:00 İspaniyanın daha bir klubu məvacibləri azaltdı\n21:40 "Alçaqları tutun" əmri verdi\n21:20 Azərbaycanda xüsusi karantin dövründə iş rejiminin tənzimlənməsi barədə qərar\n21:00 Əfran İsmayılovun "Turan"da "qan-qan" elədiyi günlər - VİDEO\n20:40 Məşhur İtaliya klubuna "Qarabağ"dan gəldi, indi də…\n20:20 UEFA Azərbaycan klublarını bu siyahıya daxil etmədi\n20:00 "İtaliyada ailələrinin çəkdiyi əzabları görəndə ürəyim ağrıyır"\n19:45 "Yuventus”da daha bir...\n19:30 Hər ailəyə 250 manat sosial yardım edilməsi təklif olundu


Ramin Hacılı sərhəddə saxlanılıb\nOna qarşı cinayət işi başlanıb\nDövlət Sərhədi Xidmətinin (DSX) sərhəd qoşunlarının Zaqatala sərhəd dəstəsi iyunun 4-də Balakən rayonunun Mazımqara kəndinin yaxınlığındakı sərhəd zastavasının xidməti ərazisində dövlət sərhədini pozan iki nəfəri saxlayıb.\nDövlət Sərhəd Xidmətinin Mətbuat Mərkəzinin məlumatına görə, sərhəd naryadı Azərbaycan vətəndaşları Ramin Hacılını və Fəxrəddin Qasımovu saxlayıb.\nMətbuat Mərkəzi bildirir ki, ilkin araşdırma zamanı R. Hacılı ölkədən çıxışına qadağa qoyulması səbəbindən dövlət sərhədindən buraxılış məntəqələrindən ölkə ərazisini tərk edə bilməməsini və sərhəd zastavasının xidməti sahəsindən dövlət sərhədini pozmaqla qanunsuz yolla Gürcüstan ərazisinə keçməyə cəhd etməsini, F.Qasımovun isə bu əməlin həyata keçirilməsində ona köməklik etməsini etiraf edib.\nRamin Hacılı Azərbaycanın istimai-siyasi fəal olub. O, Dalğa Gənclər Hərəkatının, Azərbaycan Avropa Hərəkatının rəhbəri, Demokratik İslahatlar və Ümid partiyalarının rəhbərliyində təmsil olunub.\n2017-ci il oktyabrın 12-də Bakının Nəsimi Rayon Məhkəməsi Hacılını vəzifəli şəxsin səlahiyyətlərini mənimsəmə və rəsmi sənədləri, dövlət təltiflərini, möhürləri, ştampları, blankları saxtalaşdırma, qanunsuz hazırlama, satma və ya saxta sənədlərdən istifadə etməkdə təqsirləndirilən şəxslərin cinayət işi üzrə təqsirli bilib və 2 il sınaq müddəti təyin edilməklə şərti cəza verib.


"Bunu etsək, Paşinyan bir də qələt edib, "Qarabağ Ermənistandı" deməyəcək..." » Karabakhmedia.Az\nTarix:14-08-2019, 13:01 Kateqoriya:Manşet / Yazarlar\nUniversitetdə oxuduğumuz illər idi. O vaxtlar universitetin hərbi kafedrası var idi və həftədə bir gün “hərbi hazırlıq” dərsi keçirilirdi. Dərsdə yalnız oğlanlar olurdu. Bir dəfə tənəffüsdə iki tələbə yoldaşımız arasında söz atışması oldu və qarşıdurma söyüşə keçdi. Tərəflərdən biri ən kəskin kişi söyüşlərini qarşı tərəfə yağdırırdı, söyüşə məruz qalan tələbə yoldaşımız isə bu söyüşlərə adekvat cavab vermir, hətta haqlı olmağına baxmayaraq özünü normal şəkildə nə sözlə, nə əllə müdafiə edə bilmirdi. Söyüş söyən isə öz aləmində qarşısındakının əfəlliyini görüb daha da qızışır və dördmərtəbəli kişi söyüşlərini yağdırıb, qarşısındakının bütün var-yoxunu ortaya qoyurdu. Nəhayət, söyüşlərə, təhqirə məruz qalan tələbə yoldaşımız dilləndi: “Onda.., onda sənin də başına zibil olsun”. Bir anlığa araya sükut çökdü və hamı, hətta söyüş yağdıran tərəfin qəribə, təəccüb doğuran və sonda qəhqəhə ilə müşayət olunan reaksiyası hamıya keçdi, amma hamının içində bir qəzəb də yarandı: bu cür söyüşlərin qarşısında bu nə yazıq cavab idi? Tərbiyəli yox, yazıq, mağmın, əfəl...\nSöyüş söyən də, ona cavab verə bilməyən də - nə qədər tərbiyə yiyəsi olsa da - qınandı.\nPaşinyan 5 avqustda bizim öz torpağımızda bizi söyəndən, təhqir edəndən (başqa adı varsa, deyin) sonra bizim rəsmilərin yarıkönülsüz cavablarını eşitdikcə yadıma 40 il əvvəl baş vermiş bu hadisə düşdü və paralellik aparası oldum. Qeyri rəsmi şəxslərin sosial şəbəkələrdəki münasibətləri öz yerində, bəzi rəsmilərin cavabları, hətta “sənin də başına zibil olsun”dan da çox – çox zəif görünür. Yeni məsələ deyil, 26 illik işğalın sahibinin dediyini “provakasiya” adlandırmaq üçün gərək nə qədər “tərbiyəli mağmın” olasan ki, hələ bir bunu da Azərbaycanın “uğuru” adlandırasan. Qraf Monteskeyenin çox dəyərli bir sözü var: “hər bir vətəndaş vətən uğrunda ölməyə borcludur, amma heç vaxt onu vətən naminə yalan danışmağa borclu etməyin”. Paşinyanın dediklərini “provakasiya” adlandıranlardan soruşmaq lazımdır ki, erməni baş nazir bizi nə üçün provakasiyaya çəkir? Belə çıxır ki, bu “provakasiya” dan qəzəblənib hücuma keçmiş olsaydıq, tələyə düşəcəkdik? Paşinyanın bəyanatından qəzəblənib torpağı azad etməyə başlasaydıq, məğlub olacaqdıq? Bəs, güclü ordumuz, bəs, sayı bilinməyən generallarımız? Siz bu ordunu, bu generalları provakasiyaya uduzacaq qüvvəmi sandınız? Yoxsa, qrafın dediklərindən - “vətən naminə yalan danışmağa borclu” olanlardansınız? Mən deyərdim ki, qraf sizləri nəzərə alsaydı, “vətən naminə” sözlərini “tutduğunuz vəzifə naminə” ilə əvəz edərdi.\nMəsələyə həm yalan, həm də avantürist yanaşmaq zərərlidir. Real yanaşmaq lazımdır. Əksəriyyətin təkrar etdiyi fikir budur ki, bütün çəkindirici faktorların başında Rusiya dayanır. Rusiya Qarabağ cəbhəsində müharibə istəmir, sülh də istəmir, mövcud status-kvo onun maraqlarına uyğundur, amma bu vəziyyət həm də Ermənistanı qane edir. Yeganə zərərçəkən Azərbaycandır. Biz optimal yolu indiyədək həll edə bilməmişik, necə etməliyik ki, heç olmasa Ermənistan narazı qalsın. Rusiya qarşısında bu qədər ehtiyatlı davranışın başqa səbəbləri də var və bu yalnız Rusiyanın bizə hərbi güc göstərəcəyi, təzyiq edəcəyi ilə bağlı deyil. Hiss olunur ki, Rusiyadan yalnız Qarabağa görə deyil, tamam başqa məsələlərdə də taleyüklü asılılıqlar mövcuddur. Rusiya təzyiqindən Ermənistan – konkret olaraq Paşinyan daha az çəkinir, nəinki biz. Deməli, Rusiyanın bizimlə hesablaşmasının yollarını tapmalıyıq və buna Azərbaycanın kifayət qədər manevr imkanları var.\nRusiyanı getdikcə etiraz dalğaları bürüyür. Putin 20 illik hakimiyyəti dövründə ən aşağı reytinqə malikdir. Ona qarşı xalqın qəzəbi getdikcə artır. Rusiya 90-cı illərin Yeltsin inqilabı ərəfəsindədir. Bu ərəfəni dəyərləndirmək lazımdır. İqtisadi böhran artıqca, Suriyada, Donbasda hərbi xərclər və canlı itkilər çoxaldıqca Rusiya başqa bir döyüş ocağının yaranmasını istəməz. Deməli, bizim hərbi cəhətdən Qarabağ cəbhəsində düşmənə zərbə endirib, ən azı 2016-cı ilin aprel gərginliyini yaşatsaq, Rusiya bizə əmr verməyəcək, xahiş edəcək, o cümlədən Avropa da, ABŞ-da, elə Ermənistan da... Yetər ki, dəqiq və uğura hesablanmış ağıllı, çevik döyüş əməliyyatı hazırlansın. Nəticədə Paşinyan bir də qələt edib, "Qarabağ Ermənistandı" deməyəcək. VƏ PROSES DAVAM ETMƏLİDİR! Dayanmaq olmaz! Düşmən( lər) bilməlidir ki, bu artıq “ bir atımlıq barıt” deyil, davamı olacaq. O zaman ATƏT-də ciddi şəkildə maraqlı olub, danışıqları həqiqətən də “substantiv” edəcək. Ən əsası danışıqlarda vaxt qoyulmalıdır. Konkret vaxt ərzində konkret prinsiplərə əməl olunma, şərt kimi irəli sürülməlidir. Vaxt qoyulmasa, məsələ daha bir 26 il uzanacaq. Ya hə, ya yox!\nDeyilənləri xəyal, arzu, reallıqdan uzaq hesab etmək lazım deyil. Rusların özlərinin yaxşı bir atalar sözü var: “şeytan təsvir olunan qədər də qorxunc deyil”.


Daş » Qadınlar.Co - Qadınlara Özəl Paylaşımlar\nGənc iş adamı yeni " Yaquar " ı ilə bir küçədən sürətlə keçirdi. Birdən gözünə nə isə sataşdı. Qeyri-ixtiyari sürətini azaltdı. Bu vaxt maşınının qapısına nə isə dəydiyini hiss etdi. Maşını saxladı. Bu balaca bir daş idi. Daşın atıldığı tərəfə baxdı. Qarşısına balaca bir uşaq dayanmışdı.\nÖzünü saxlaya bilməyib qışqırmağa başladı: "Sən kimsən? Bu daşı niyə atdın? Sənin atdığın bu daşın mənə neçəyə başa gələcəyini bilirsənmi? " Uşaq yalvararaq cavab verdi: " Bağışlayın, başqa çıxış yolum yox idi. Əgər daşı atmasaydım, heç kim mənə maşın saxlamayacaqdı" . Uşaq bir tərəfdən danışır, bir tərəfdəndə yanağından yaş süzülürdü. Əli ilə yolun kənarındalı əlil arabasını göstərdi və: " Böyük qardaşım arabasından yıxıldı. İndi onu qaldıra bilmirəm. Xahiş edirəm, mənə kömək edin " , - dedi. Bu sözlərdən sonra gənc sanki ayıldı. Yolun kənarına yıxılmış oğlanı qaldıraraq, yenidən arabasına oturmağa kömək etdi. Dəsmalı ilə üst-başını təmizlədi. Uşaq: " Allah razı olsun " , - deyərək təşəkkür etdi və arabanı sürərək evlərinə tərəf getməyə başladı. Gənc bir xeyli uşağın arasınca baxdı. O, maşınına qayıdana qədər sanki yol xeyli uzanmışdı...\nO, maşının qapısındalı əziyi heç vaxt təmir etdirmədi. Bu əziyi o gündən bir xatirə kimi saxladı. Çünki bu hadisə ona həyatda bəzən ayaq saxlamağı, ətrafa nəzər salmağı və köməyə ehtiyacı olanlara əl uzatmağı öyrətmişdi...скачать dle 11.3\nBaşını səcdədən qaldır\nHər bir şey, ancaq dəyərinin bilənin yanında qiymətlidir\n16 417 0


xəyalları bəzi faydalı məlumat çıxarış və onları şərh etmək imkanı gözəl yunan sözü "oneyromantiya" adlanır. tərcümə xəyalları sənətinin adı və "peyğəmbərlik arzularını" kimi rus dilinə tərcümə olunan yunan "oneyros". Geri bu çox maraqlı ilk əsr yunan alimi Artemidorus ilə sirli fenomen. O toplanması və müxtəlif insanların çox üç min xəyalları sadələşdirilmiş dəyər təhlili, müddəti coined.\nBütün arzularını iki geniş kateqoriyaya bölünür. Bu enupion, yəni "boş" arzularını, mənasız bir şey və oneyros ki, tanrıların peyğəmbərlik arzularını ilə göndərilir. Oneyros, öz növbəsində, iki kateqoriyaya bölünür - şərh feromatikon və "şifrəli" alleqorik yuxu allegorikon tələb etmir. Bu allegorikon yuxular və "peyğəmbərlik xəyalları şərh" adlı və bütün məşhur yuxu kitab əsasını təşkil edilmişdir ki, bir sirli incəsənət, əsasını təşkil.\nMən bir yuxu, hər hansı bir interpretable deyil ki, demək lazımdır. Necə ayırmaq peyğəmbərlik arzularını "boş" dan? nə şərait və zaman çərçivəsində peyğəmbərlik xəyalları yuxu? adi peyğəmbərlik arzularını ayırmaq çox çətindir - kimsə bir xüsusi işıqlandırma oneyros bəzi adi isə, onlar məntiqi olaraq bütün detalları yadda və bağlıdır ki, mübahisə deyir ki, baxmayaraq ki, yəqin ki, faktiki olaraq fərqedilməz var yuxular bəzi ədəd təşkil edib, bəzən deyil, bütün yaddaqalan edir.\nLakin çoxsaylı ifadələri belə görə xəyalpərəst elə onun məntiqi nəticəyə belə qeyri-iradi bu əlavə, onun arzusu əlavə fərziyyə edib ki, həmişə belə bir bağlılıq və yuxu sahəsinin alignment deyil deyirlər. Yeri gəlmişkən, bir şəxsin qabiliyyəti arzularını təcrübə asılı ola bilər unutmayın - bu, bu ilə məşğul xüsusi yaxşılaşdırılması üçün asandır.\nBu tarixi əsas anlarda Müqəddəs şərhləri feromatikon yuxuların yozumunu orada tələb etmir harada aydın Allah ona çox mühüm bir şey demək istəyən hər hansı bir şəxs danışır ki, peyğəmbərlik arzularını aid ki, aydındır.\nOrada Müqəddəs və alleqorik xəyalları təkrar təsviri Fir'on yuxu kimi allegorikon, o, iki dəfə arzusunda və şərh tələb - bu çıxdı ki, bu, gözlənilən dəhşətli quraqlıq aradan qaldırılması məqsədi olmalıdır Misir və digər ölkələrin və fəaliyyət tövsiyələr çətin dəfə gələn bir xəbərdarlıq idi. Tekrarlanabilirlik yuxular bu peyğəmbərlik yuxu ki, əks etdirə bilər.\nBelə ki, daha yaxşı oneyros müəyyən heç bir halda peyğəmbərlik ola bilər nə xəyalları güman ki, görəcəksiniz. Çox, əksinə, dolu mədə (yuxu və ya bir boş mədə ilə bayramlar və yeməklər, və ya overeating nightmares) səs-küy və parlaq işıq otaqda, ağır yorğunluq və müxtəlif psixosomatik iğtişaşlar, od, və bir çox belə mənfi amillər boş kimi xəyalları doğru qavrayış mane və ya digər amillər.\nBelə şəraitdə arzusunda çətin peyğəmbərlik yuxu ola bilər. Əksinə, bu gecə kitab və ya yaxşı bir film seyr, sözlər olmadan yüngül yuxu rahat musiqi qəbulu verir. xəyalları olan sayı sadələşdirilmiş məlumat birbaşa bir yuxu idi olan gün vaxt asılı ola bilər.\nBu, misal üçün, xəyalları ən gerçək ki, alaqaranlıq adam gəlib, iman və gecə birinci yarısında arzularını ən çox əvvəlki gün və ya insan rifahının hadisələri ilə bağlıdır. "Predictivity" xəyalları həftənin gün və təsir ay fazaları. Kimi bir çox şərhçilər doğru arzularını Çərşənbə axşamı, Cümə axşamı və Cümə gecə arzusunda inanıram.\nYuxarıda, hər hansı hallar nəticəsində bir adam gəlib peyğəmbərlik yuxuları yozmağı etmək, lakin kifayət qədər qəsdən onlara səbəb deyil mümkündür. Bu tez-tez onun yuxu sadələşdirilmiş məlumata aydın münasibəti ilə yatmaq üçün kifayət qədər müəyyən, bəlkə də, xüsusi yaradılmış şəraitdə, ən əlverişli vaxt və bu məqsədlə müxtəlif ölkələrdə qədim zamanlarda yaxşı samochuvstvii.Tak da onun məqsədi və xüsusi məbədlər idi Bunu etmək üçün bu yuxuda proqnozlar almaq idi.\nböyük zaman yuxu peyğəmbərlik arzularını yaxşı bir anlaşma lazımdır peyğəmbərlik yuxu görmək arzusu, və nə şəraitdə varsa. Bu halda, bütün lazımi şərait yaratmaq və müvafiq vaxt seçmək mümkündür.\nEyni zamanda, biz onun gələcək bilmək yolverilməzliyi barədə xəbərdarlıq Müqəddəs olan unutmaq lazım deyil ...\nGüclü amulets: daş kostyum Lev\nSahədə görüşlər: hansı fikirlər həyata keçirilə bilər?\nBiography men'shovoy Julia varis ulduz valideynlər


“Ermənistanda hər şey Rusiyanın forpostunda olduğu kimi baş verir” - MÜSAHİBƏ\n“Ermənistanda hər şey Rusiyanın forpostunda olduğu kimi baş verir” - MÜSAHİBƏ\n12:00 08-04-2021 10\n- Ermənistanın ikinci prezidenti Robert Koçaryan erkən parlament seçkilərində qalib gəlmək əzmində olduğunu bildirdi...\n- Onun müsahibəsini izlədim, amma qətiyyət və inam hiss etmədim. Qorxan bir adam gördüm. Ermənistanın daxilində Robert Koçaryanın heç bir dəstəyi yoxdur. Onları yemləməsinə görə ona yaxın olan insanlar istisnadır. Ancaq onlar azlıq təşkil edir.\n- Kənardan Robert Köçaryanın Moskvanın köməyinə güvəndiyi, Rusiyadan namizəd olduğu təəssüratı yaranır. Bəs Rusiya Federasiyasına belə bir namizəd niyə lazımdır?\n- Ermənistanda hər şey Rusiyanın forpostunda olduğu kimi baş verir. Təəccüblü deyil. Ermənistan zəif bir ölkədir, ancaq sahibinin onun daha da zəif olmasına ehtiyacı var.\nRusiya, mənim fikrimcə, Robert Köçaryanı çox da təbliğ etmir. Yerində verilmiş sualdır – Moskva niyə ona ehtiyac duysun? Rusiya ondan artıq sona qədər istifadə edib. Ancaq yalnız bir funksiya qalıb - Ermənistanı həyəcan içində saxlamaq, yəni, Koçaryan təzyiqi artırmaq üçün bir vasitədir.\n- İki ay əvvəl sizinlə söhbətimizdən sonra Ermənistanda əhval dəyişib? Nikol Paşinyan və onun siyasi qüvvəsi hələ də əhalinin əhəmiyyətli bir hissəsi tərəfindən dəstəklənirmi?\n- Bütün problem ondadır ki, Ermənistanda siyasi sahənin mövcud olmadığı üçün Nikol Paşinyana alternativ yoxdur. Kimi seçsinlər? Buna görə də, Nikol Paşinyan liderdir.


26 noyabr 2019-cu il tarixdə Şirvan şəhər İcra Hakimiyyətinin başçısı İlqar Abbasov tərəfindən vətəndaşların açıq qəbulu keçirilmişdir. - Xəbərlər - ŞİRVAN ŞƏHƏR Icra Hakimiyyəti\n26 noyabr 2019-cu il tarixdə Şirvan şəhər İcra Hakimiyyətinin başçısı İlqar Abbasov tərəfindən vətəndaşların açıq qəbulu keçirilmişdir.\n26 noyabr 2019-cu il tarixdə Şirvan şəhər İcra Hakimiyyətinin böyük akt zalında şəhər İcra Hakimiyyətinin başçısı İlqar Abbasov tərəfindən vətəndaşların açıq qəbulu keçirilmişdir.\nQəbulda şəhər İcra Hakimiyyətinin rəhbər və məsul işçiləri, aidiyyəti idarə, müsəssisə və xidmət təşkilatlarının rəhbərləri iştirak etmişlər.\nQəbul zamanı 180 nəfər şəhər sakini onları narahat edən məsələlərlə bağlı, xüsusən işlə, yataqxanada yaşayış sahəsi ilə təminat, abadlıq, quruculuq və küçələrin abadlaşdırılması, içməli su xəttinin çəkilməsi, çoxmənzilli yaşayış binalarının zirzəmilərinin çirkab sulardan təmizlənməsi və kanalizasiya sistemində mövcud problemlər, tibbi müayinə və müalicə ilə bağlı köməklik göstərilməsi, tədris məsələləri, körpələr evi-uşaq bağçalarına uşaqların qəbulu, ünvanlı dövlət sosial yardımının təyin edilməsi, əlillik dərəcəsinin dəyişdirilməsi, maddi yardım, torpaq və digər mülki mübahisələr, əmək mübahisələri, özünəməşğulluqla bağlı məsələlər, qəyyumluq məsələləri, Kür çayının daşması ilə əlaqədar fərdi evlərə dəymiş ziyanın aradan qaldırılması, yaşayış evinin təmiri və digər sosial məsələlərlə bağlı müraciətlər etmişlər. Qəbula gələn vətəndaşların müraciətləri şəhər İcra Hakimiyyətinin başçısı tərəfindən fərdi qaydada dinlənilmiş, həlli vacib olan problemlərin dərhal, digərlərinin isə araşdırılaraq mövcud qanunvericiliyə uyğun həll edilməsi istiqamətində aidiyyəti qurumların rəhbərlərinə zəruri tapşırıqlar verilmişdir.\nQəbulda onlara göstərilən diqqət və qayğıya görə şəhər sakinləri tərəfindən Azərbaycan Respublikasının Prezidenti cənab İlham Əliyevə və Azərbaycan Respublikasının Birinci vitse-prezidenti Mehriban xanım Əliyevaya minnətdarlıq və təşəkkür edilmişdir.


Musa Abbasovun Neftçilər xəstəxanası can ala-ala gedir... - Qiymətlər isə kəllə-çarxa qalxıb\n21:49 29-09-2021 378\nSonradan Mərkəzi Xəstəxana Səhiyyə Nazirliyinin tabeçiliyinə verilib. O zaman yayılan məlumatlardan belə aydın olurdu ki, guya SOCAR xəstəxananı maliyyələşdirməkdə çətinlik çəkib. Nə isə...bəlli olan odur ki, xəstəxana hazırda Səhiyyə Nazirliyinin tabeçiliyindədir.\nƏn dəhşətlisi odur ki, bu xəstəxana adından göründüyü kimi əvvəllər pulsuz olaraq neftçilərə tibbi xidmət göstərib, amma sonradan nə baş veribsə, neftçilərdən başqa hər kəsə qulluq edib.\nƏbəttə, “pulunu ödə, kim olursan ol” prinsipi ilə. Onu da qeyd edək ki, bu xəstəxanada qiymətlər ən bahalı olsa da, xidmət səviyyəsi çox aşağı olub. Bu xəstəxanada ölüm halları ilə bağlı mediada kifayət qədər yazılıb.\nHəkimlərin səhlənkarlığı ucbatından ölən xəstələrin sayı kifayət qədərdir. Ən dəhşətli hal odur ki, xəstəxanada kağız üstə maaş-əmək haqqı 600 manatdırsa, realda 4-5 mindir, yəni xəstəxanada həmişə qara mühasibatlıq olub. Əməliyyatların qiymətləri də kağız üstə bir cür, realda tam fərqlidir. Görün dövlət büdcəsindən nə qədər vergi yayındırılır. Bu cinayətdir. Bəs müvafiq orqanlar hara baxır ?\nXəstə sahiblərindən birinin sözlərini bu məqamda yazmaq yerinə düşər: Doğmalarınızı bu xəstəxanaya etibar etməyin. Bəli, artıq Neftçilər xəstəxanası inam-güvən sarıdan “bankrot” olub. Amma həkimlər ayda ən azı 5-6 min qazanır. Bu qədər qazanca baxmayaraq tez-tez mediada oxuyuruq: “ Neftçilər xəstəxanası yenə can aldı.\nP.S. Məsələ ilə bağlı Mərkəzi Neftçilər Xəstəxanası ilə əlaqə saxlamaq mümkün olmadı. Qarşı tərəf kimi adıçəkilən tərəflərin mövqeyini dinləməyə və dərc etməyə hazırıq.


Qoluna, dizinə qüvvət » Ismayilli-Xeberleri.info . Ismayıllı-Xəbərləri Qazetinin rəsmi saytı.\nQoluna, dizinə qüvvət\n2018 Oktyabr 26\nOktyabr ayının 20-27-si tarixlərində Polşanın Zamots şəhərində keçirilən, yaşı 20 və 23-ə qədər olan gənclər arasında ağır atletika üzrə Avropa birinciliyi keçirilib. 35 ölkədən 383 atletin mübarizəyə qoşulduğu turnirdə Azərbaycan yığma komandasının üzvləri də iştirak ediblər.\nKomandanın ən ümidverici üzvlərindən biri – Məhəmməd Məmmədli yaşı 23-ə qədər olan gənclərin 62 kiloqram çəki dərəcəsi üzrə birincilik uğrunda mübarizəyə qoşulub və tarixi qələbəyə imza atıb.\nAğırlıqqaldırma üzrə dünya çempionu Asif Məlikovun davamçısı, bu idman növü üzrə Azərbaycan Respublikasının baş məşqçisi Asif Məmmədovun yetirməsi - atletimiz Məmmədli Məhəmməd Etibar oğlu birdən qaldırma hərəkətində 121 kiloqramı qaldıraraq bu hərəkətdə gümüş medalın sahibi olub.\nMəhəmməd təkanla qaldırma hərəkətində 150 kiloqramı başı üzərinə qaldıraraq bu hərəkətdə qızıl medala sahib çıxıb.\nHəmyerlimiz Məhəmməd Məmmədli iki hərəkət üzrə toplamda 271 kiloqram (121+150) nəticə ilə yekun sıralamada Avropa birinciliyinin qalibi adını qazanıb.\nBu, Azərbaycan idman aləmini, ismayıllıları, Məhəmmədin ailə üzvlərini və yaxınlarını sevindirən möhtəşəm bir nəticədir. Bu gözəl qələbədə əməyi olan hər kəsə minnətdarlıqla Azərbaycanın ağır atletika sevərlərini təbrik edir, qəhrəmanımızın dünya və olimpiya çempionatlarında da bizə çempionluğunun sevincini yaşadaçağına inanırıq.\nAvropa birincisi adına layiq qaldırdığın ağırlığın üzərində ölkəmizin, bölgəmizin, səni övlad və idmançı kimi yetişdirənlərin adı var. Sən qaldırdığın çəki ilə bərabər bu adları da ucalara qaldırdın. Qoluna, dizinə qüvvət, Məhəmməd!\n» Həmyerlimizin sevindirici uğurları\n» Asif Məmmədov AAAF-ın baş məşqçisi təyin olunub\n» Kamil altıncı dəfə dünya çempionu oldu\n» Pərəstişkarlara bayram töhfəsi


Bu İzdə:
- İnqilablar və mədəniyyət mövzusunu dilə gətirəcək
- Özəl reportajda unudulmaz sənətkarımız Sara Qədimovanın itkisindən duyduğumuz acını bölüşəcək
- və hər dəfə kulturoloq professor Rəhman Bədəlovun açqlamalarını dinləyəcəksiz!..\n“Rusiya siyasətçiləri piratları müdafiə edir” Sizinlə Qlobus proqramında görüşürük. Qlobusda biz müxtəlif səbəblərə görə vətənlərindən kənarda özlərinə yaşayış tapmış azərbaycanlılardan, onların nailiyyətlərindən və problemlərindən, xaricdə təhsil alan azərbaycanlılardan və azərbaycan diaspora cəmiyyətlərinin fəaliyyətindən söhbət açırıq. Qlobusun bugünkü buraxılışında:\n- Azərbaycanlılar Özbəkistanda,\n- Ötən il mindən çox azərbaycanlı İsveç hökumətinə sığınacaq üçün müraciət edib,\n- Azərbaycan Siyasi Mühacirləri Avropa İttifaqı bundan sonra Azərbaycan Siyasi Mühacirləri Ümümdünya İttifaqı adlanacaq,\n- Avstraliyada azərbaycanlılar necə məskunlaşır.\nBeləliklə, birinci qonağım Özbəkistandakı Azərbaycanlıların Milli-Mədəni Mərkəzlərinin Assosiasiyasının sədri Akif Ağatalıbovdur. Akif Ağatalıbov 25 ilə yaxındır ki, Daşkənddə yaşayır, burada təhsil alıb, ailə qurub və hazırda Özbəkistanın Milli Olimpiya komitəsində çalışır. Dediyinə görə, hazırda Özbəkistanda 60 minə yaxın azərbaycanlı yaşayır.\nQlobusun ikinci süjeti İsveçdəndir. Qonağım isə İsveçdəki Azərbaycan Federasiyasının başqanı Manaf Səbabidir. Manaf bəy deyir ki, son vaxtlar İsveçdə bir qrup qeyri-hökumət təşkilatı İsveç hökumətindən sığınacaq ala bilməyən əcnəbilərin əfv olunması üçün kampaniyaya başlayıblar. İsveçin mühacirət mərkəzinin məlumatına görə, ötən il mindən çox azərbaycanlı sığınacaq üçün İsveç hökumətinə müraciət edib.\nManaf Səbabi deyir ki, yaxın zamanlarda İsveçdə yaşayan azərbaycanlı gəncləri birləşdirən təşkilat yaranacaq.\nVə növbəti qonağım Avropadakı Azərbaycan Siyasi Mühacirlərini birləşdirən təşkilatın sədr müavini Eldəniz Yusibovdur. Ötən ilin əvvəlində Hollandiyada yaradılmış və Azərbaycan Siyasi Mühacirləri Avropa İttifaqı adlanan bu təşkilat bundan sonra Azərbaycan Siyasi Mühacirləri Ümumdünya İttifaqı adlanacaq.\nVə bugünkü Qlobusun axırıncı qonağı Avstraliyadan Məhrdad Dərbəndidir. Məhrdad bəy 1988-ci ildə İrandan Avstraliyaya köçüb. Avstraliyanın Perp şəhərində yaşayır, kompyuter üzrə mütəxəssisdir. Avstraliyalı xanımla ailə qurub, iki uşağı var. Dediyinə görə, indiki durumundan razıdır.


ABŞ prezidenti nifrət zəminində cinayətlərlə bağlı yeni qanun imzalayıb – DOĞRU YOL\nPrezident Co Bayden cümə axşamı ABŞ-da asiyalılar əleyhinə nifrət zəminində cinayətlərə qarşı mübarizə üçün qanun layihəsi imzalayıb. Bu cür cinayətlər Birləşmiş Ştatlarda pandemiya dövründə daha da artıb. Bayden bunu Vaşinqtonda partiyalar arasında əməkdaşlığın nadir müasir nümünəsi adlandırıb.\nQanun layihəsini Ağ Evin Şərq Otağında imzalamazdan əvvəl prezident “nifrət və irqçilik ölkəmizi uzun zamandır qarabaqara izləyən və təngə gətirən çirkin zəhərdir” deyib.\nQanun COVID-lə əlaqəli nifrət zəminində cinayətlərin nəzərdən keçirilməsini sürətləndirmək və yerli hüquq-mühafizə orqanlarının bu cür zorakılıqlara cavab verməsinə yardım etmək üçün Ədliyyə Nazirliyində yeni iş yerinin yaradılmasını da nəzərdə tutur. Eyni zamanda bu, nifrət zəminində cinayətlərlə bağlı məlumatların toplanmasını asanlaşdırmaq və bunun üçün telefon qaynar xəttləri və onlayn hesabları yaratmaq məqsədi daşıyır.\n“Bu yeni qanun bizə nifrət zəminində cinayətlərə cavabımızın sürətini artırmağa və hüquq mühafizə orqanlarına nifrət zəminində cinayətlər barədə hesabatları yaxşılaşdırmaq üçün qaynaqlarla təmin etməyə kömək edəcək. Bu qanun hüquq mühafizə orqanlarına səylərini hədəfə yönəltməyə yardım edəcək ki, bu da onlara bu cür cinayətlərin qarşısını almağa və cinayətlərə təsirli şəkildə cavab verməyə kömək edəcək” – deyə, ABŞ-ın Baş prokuroru Merrik Qarland bəyanatında bildirib.\nPrezidentin çıxışından əvvəl Amerikada ilk qaradərili və asiya mənşəli vitse-prezident Kəmala Harris izləyicilərə bu yeni qanunun “bizi yalnız asiyalı-amerikalılara deyil, bütün amerikalılara qarşı nifrəti dayandırmağa bir addım daha yaxınlaşdırır” deyib.\nPolisin bildirdiyinə görə, 2020-ci ilin əvvəllərində koronavirus pandemiyası başlayandan bəri ABŞ-da asiyalılar əleyhinə nifrət zəminində cinayətlərin nisbəti 150% artıb.\nBayden yanvar ayında prezidentliyə başladıqdan qısa müddət sonra Ədliyyə Nazirliyinə asiyalı-amerikalıları hədəf alan nifrət zəminindəki cinayətlərlə mübarizəyə yardım etməsi üçün göstəriş verib. Asiyalı-amerikalılar və Sakit Okean adalılarından olan insanların onun administrasiyasında az təmsil olunduğuna dair tənqidlərdən sonra Bayden Erika Moritsuqunu Ağ Evin həmin icmaların nümayəndəsi olaraq təyin edib.\nArxiv Ay Seçin May 2022 (5) Fevral 2022 (8) Yanvar 2022 (5) Oktyabr 2021 (2) Sentyabr 2021 (1) İyun 2021 (4) May 2021 (8) Yanvar 2021 (4) Noyabr 2020 (1) İyun 2020 (3) May 2020 (7) Noyabr 2019 (1) Avqust 2019 (1) İyul 2019 (2) İyun 2019 (4) May 2019 (6) Aprel 2019 (2) Mart 2019 (2) Noyabr 2018 (2) Oktyabr 2018 (7) Sentyabr 2018 (11) Avqust 2018 (21) İyul 2018 (19) İyun 2018 (10) May 2018 (27) Aprel 2018 (7) Mart 2018 (27) Fevral 2018 (42) Yanvar 2018 (24)\nAzərbaycandakı korrupsiya (12)\nAzərbaycandan xəbərlər (92)\nRusiyadan xəbərlər (17)


Böyük Britaniya və Azərbaycan bərpa olunan enerji ilə bağlı yeni tərəfdaşlığa başlayıb - BBN.az\nAzərbaycan Banklar Assosiasiyasının Ümumi yığıncağı keçirilmişdir\n“Bankçılıq Mükafatları- 2019 – 2020” tədbiri keçirilib\nABA-ya üzv bankların və “Ödəniş sistemləri və rəqəmsal bankçılıq üzrə Ekspert Qrupu” nümayəndələrinin iştirakı ilə görüş keçirilmişdir\nRabitəbank hədiyyəli və güzəştli “Novruz” kampaniyasına start verir\nUnibank kartınla ödəniş et, 10% geri al!\nİnvestorlar üçün real startap fürsətləri!\nAzərbaycan Respublikasının Ədliyyə Nazirliyi ilə ABA arasında fəaliyyət göstərən İşçi qrupunun iclası keçirilmişdir\nBöyük Britaniya və Azərbaycan bərpa olunan enerji ilə bağlı yeni tərəfdaşlığa başlayıb\nBöyük Britaniya və Şimali İrlandiya Birləşmiş Krallığı hökumətinə məxsus saytda Birgə Hökumətlərarası Komissiyanın cari ilin 22 may tarixində keçirilmiş 3-cü iclasına və Azərbaycan-Böyük Britaniya əlaqələrinin bərpa olunan enerji sahəsində yeni əməkdaşlıqla möhkəmləndirilməsinə həsr olunmuş məqalə yer alıb.\nYazıda Böyük Britaniya və Azərbaycanın bərpa olunan enerji sahəsinin inkişafı da daxil olmaqla energetika sektorunun qarşısında duran çağırışlara uyğun birgə səyləri yeniləmək niyyətlərindən bəhs edilib. Ticarət Siyasəti üzrə dövlət naziri Corc Hollinqberi və Energetika naziri Pərviz Şahbazovun iqtisadiyyatları diversifikasiya etmək, yaşıl enerjiyə sərmayə qoymaq və bərpa olunan enerji sahəsində imkanlardan istifadə etməklə bağlı razılığa gəldikləri qeyd olunub.\nBildirilir ki, Böyük Britaniya bərpa oluna bilən enerji sektorunda və təmiz enerji istehsalında dünya lideridir və emissiyaları hər hansı digər “Böyük Yeddilik” ölkələri ilə müqayisədə daha sürətli şəkildə azaldır. Külək enerjisi, yaşıl maliyyə və tullantıların idarəolunması üzrə aparıcı ölkə olan Birləşmiş Krallıq iqtisadiyyatın diversifikasiyasında Azərbaycanı dəstəkləməyə hazırdır.\n“Azərbaycanın Böyük Britaniyanın mühüm ticarət tərəfdaşıdır. İki ölkə arasında ticarət dövriyyəsinin həcmi 2018-ci ildə əvvəlki illə müqayisədə 66,4 % artaraq 1 milyard funt həcmində olub. Bu da həm Britaniya, həm də Azərbaycan biznesləri, istehlakçılar və ixracatçılar üçün potensial imkanların göstəricisidir”, deyə yazıda vurğulanır.\nTicarət Siyasəti üzrə dövlət naziri Corc Hollinqberi deyib: “Hazırda 400-dən çox Britaniya şirkətinin fəaliyyət göstərdiyi Azərbaycan dünyanın ən sürətlə inkişaf edən iqtisadiyyatına malik ölkələrindən biridir və əsas ticarət tərəfdaşımızdır. 40 ildən artıq bir dövr ərzində ilk dəfə müstəqil ticarət siyasətimizə rəhbərlik etdiyimiz üçün Birləşmiş Krallıq iki ölkə arasında ticarət əlaqələrinin gücləndirilməsi ilə bağlı razılığa gəlib və bərpa olunan enerji ilə bağlı bugünki yenilənmiş öhdəlik bizi buna təşviq edən ilk addımdır.”\nMəqalədə Azərbaycanda Böyük Britaniya investisiyasının ümumi investisiyanın 51%- təşkil etdiyi, enerji şirkətləri ilə yanaşı, SNC-Lavalin Atkins də daxil olmaqla bir sıra Britaniya şirkətlərinin regionda uğurla fəaliyyət göstərdiyi qeyd olunub.\n“Atkins Azərbaycan” şirkətinin ölkə üzrə meneceri Ceyms Todd deyib: “Azərbaycan Atkins üçün maraqlı bir bazardır və biz şəhər master planlaşdırmadan bərpa oluna bilən enerji inkişafına qədər olan sahələrə əlavə dəyər qatmaq üçün çoxşaxəli inteqrasiya təcrübəsi və yerli tərəfdaşlıqlarımızı istifadə etməyə çalışırıq. Son üç ildə güclü artım yaşadıq və inkişaf edən bir iqtisadiyyat, Böyük Britaniyanın güclü dəstək şəbəkəsi, təcrübələrimizə uyğun olaraq artan bazar xidmətlərinin dəstəyi ilə bunun gələcəkdə davam etməsini gözləyirik.”\nYekun nəticə olaraq vurğulanır ki, Böyük Britaniya və Azərbaycan artıq güclü siyasi və ticari əlaqələrdən bəhrələnir və Böyük Britaniya şirkətləri Azərbaycan tərəfdaşları ilə birlikdə araşdırma və inkişafa investisiya qoyuluşu, bərpa olunan enerji, kənd təsərrüfatı, səhiyyə və təhsilin təşviqi ilə bağlı birgə maraqları dəstəkləmək üçün çalışmalıdırlar.\nMəqaləni aşağıdakı linkə keçid etməklə oxuya bilərsiniz.\nİnformasiya və rabitə xidmətlərinin dəyəri 5% artıb\n“Google” və “Alphabet”in gəlirləri artıb


21 Sentyabr 2019, 13:26\nİctimai fəal Rafael Hüseynzadənin həbs müddətindən 4 gün keçməsinə baxmayaraq azadlığa buraxılmayıb. Bu barədə vəkil Cavad Cavadov facebook səhifəsində məlumat yayıb. "Rafael Hüseynzadə Abşeron rayon Məhkəməsinin 2 sentyabr qərarı ilə inzibati qaydada 15 sutka həbs edilib. Lakin Hüseynzadənin həbs müddəti sentyabrın 17-də başa çatsa da, o, hələ də qanunsuz olaraq həbs yerində saxlanılır,” vəkil Amerikanın Səsinə bildirib.\nVəkilin sözlərinə görə, sentyabrın 20-də Sumqayıt Apellyasiya Məhkəməsi hakim Elman Əhmədovun sədrliyi ilə Rafael Hüseynzadənin apellyasiya şikayətinə baxıb və Abşeron rayon Məhkəməsinin 15 sutkalıq inzibati həbs qərarını qüvvədə saxlayıb. Məhkəmə iclasına sədrlik edən hakim Hüseynzadənin həbs müddətinin başa çatdığını və onun artıq həbsdən buraxıldığını bildirib.\nVəkil Abşeron rayon Məhkəməsinin elektron-məhkəmə saytında yerləşdirilmiş qərarının fotosurətini də dərc edib. Rafael Hüseynzadənin atası Füzuli Hüseynov sentyabrın 21-də Amerikanın Səsinə bildirib ki, oğlu hələ də həbs yerindədir və o azadlığa buarxılmayıb. Maraqlıdır ki, Abşeron Rayon Məhkəməsindən sentyabrın 3-də Rafael Hüseynzadənin ailəsinə onun 30 sutka inzibati həbsə məhkum edildiyini bildiriblər. Hüseynzadənin atası Füzuli Hüseynov sentyabrın 3-də Amerikanın Səsinə bildirib ki, oğlunu polis idarəsinin qarşısında səs-küy salaraq ictimai qaydanı pozmaqda günahlandırıblar. Rəsmi qurumlar hələ vəkilin bəyanatına münasibət bildirməyib. Rafael Hüseynzadə avqustun sonlarında polisin süründürməçiliyinə və işə qəbul edilməməsinə etiraz olaraq Bakının Nəsimi rayonu ərazisində təkbaşına aksiya keçirib. Ailəsi Hüseynzadənin həbsinin bununla əlaqəli olduğunu iddia edir.\n"Rafael Hüseynzadə bir ay öncə Abşeron rayonunun Məhəmmədli kəndində təzyiqə məruz qalıb, xəsarət alıb. O polisə şikayət edib, ekspetizadan keçib. Sentyabrın 2-də sahə müvəkkili Rəfael Hüseynovu zərərçəkən qismində Abşeron rayon Polis İdarəsinə dəvət edib. Beləliklə o polisdə saxlanılıb və məhkəmə barəsində inzibati həbs qərarı verib," ata deyib. Rafael Hüseynzadə bundan öncə bu il yanvarın 25-də və martın 2-də siyasi məhbuslara azadlıq tələbi ilə təkbaşına aksiya keçirərkən saxlanılıb, inzibati həbsə məhkum edilib.\nAzərbaycanda "tək adam" aksiyası termini Rafaelin atası Füzuli Hüseynovla bağlıdır. Belə ki, Füzuli Hüseynov siyasi məhbuslara azadlıq tələbi ilə plakatlar qaldıraraq aksiyalar keçirdiyinə görə azı iki dəfə inzibati həbsdə olub, bir neçə dəfə cərimə olunub və ona xəbərdarlıq edilib. Yanvarın 25-də isə Füzuli Hüseynovun oğlu Rafael Hüseynzadə "Siyasi məhbuslara azadlıq”, "Rədd olsun İlham Əliyev” şüarları yazılmış plakat qaldırarkən polis tərəfindən saxlanılıb.


137 rusiyalı turist COVID-19 müsbət testindən sonra Kubada karantinaya alındı\nƏsas səhifə » Son Xəbərlər » Beynəlxalq Xəbərlər » Kuba xəbərləri » 137 rusiyalı turist COVID-19 müsbət testindən sonra Kubada karantinaya alındı\nBeynəlxalq Xəbərlər • Səyahət Xəbərləri qırmaq • Ezamiyyət • Karib • Kuba xəbərləri • Hökumət Xəbərləri • Sağlamlıq Xəbərləri • Qonaqlıq sənayesi • xəbər • Məsul • Rusiya xəbərləri • Təhlükəsizlik • turizm • Turizm müzakirəsi • Səyahət təyinatlı yeniləmə • Səyahət sirləri • Səyahət telləri xəbərləri • Müxtəlif Xəbərlər\nŞübhəli COVID-19 infeksiyasından təcrid olunan rus turistlərin əksəriyyətində heç bir əlamət yoxdur və səyahətlərindən əvvəl Rusiyada aşılandıqları iddia edilir.\nTəxminən 130 rusiyalı qonaq, 19 iyun tarixində Kuba, Varaderoya gəldikdən sonra COVID-30 müsbət testdən keçdi.\nBazar günü 150-dən çox təcrid olunmuş turistin olduğu barədə məlumatlar var.\nBir neçə təyyarə ekipaj üzvü də COVID-19 üçün müsbət nəticə verdi.\nRusiyanın Kuba Havanasındakı Baş Konsulunun verdiyi məlumata görə, 130-dan çox rus turist COVID-19 infeksiyası şübhəsi ilə otel otaqlarında karantinaya alındı.\n“4 İyula qədər 127 İyunda və 30 İyulda gələn uçuşlardan 1 nəfər müsbət COVID-19 testləri ilə [təcrid olunmuş] qalırlar. 80 İyulda gələn 1 nəfər üçün təkrar testlərin nəticələrini gözləyirik. 3 İyulda gələnlərə gəldikdə, on nəfər müsbət test etdi, […] və bu gün daha çox nəticə gözləyirik ”dedi.\nƏvvəllər Baş konsulluq bir neçə təyyarə ekipaj üzvü də daxil olmaqla 130 iyunda Varaderoya gəldikdən sonra təxminən 30 nəfərin müsbət sınaq keçirdiyini bildirdi. Təkrar test 33 nəfər üçün müsbət nəticə verdi. Növbəti reysin sərnişinləri arasında 80 müsbət test olub.\nGöründüyü kimi, şübhəli COVID-19 infeksiyasından təcrid olunan turistlərin əksəriyyətində heç bir əlamət yoxdur və səyahətlərindən əvvəl Rusiyada aşılandıqları iddia edilir. Rusiyada aparılmış PCR testlərinə dair sənədləri də var, bu da mənfi nəticələr göstərir.\nİyunun əvvəlinə qədər Kuba kurortlarında təxminən 6,000 Rusiya vətəndaşı var idi. Kuba qaydalarına görə, gələn turistlər səyahətlərindən 19 saat əvvəl COVID-72 infeksiyası üçün bir PCR testi almalıdırlar. Təyyarəyə minərkən testin mənfi nəticəsini sübut edən bir kağız təqdim edilməlidir.


Unutqanlığın Səbəbi Müəyyən Edildi - Fuad Nəzərov | OPERATOR CƏRRAH\nGöndərilmə tarixi 19 Oktyabr 2015\nBölmə Beyin Sağlamlığı, Maraqlı\nXüsusilə irəli yaşlarda B2M zülalı ilə birlikdə yaddaş itkisi və unutqanlıq kimi problemlər ortaya çıxır.\nABŞ-ın Kaliforniya ştatında yerləşən San Fransisko Universitetində aparılan tədqiqatların nəticələrinə görə, xüsusilə irəli yaşlarda B2M zülalı ilə birlikdə yaddaş itkisi və unutqanlıq kimi problemlər ortaya çıxır. Bu zülalı zəiflədəcək bir müdaxilə ilə beyin hüceyrələri də inkişaf edəcəyi üçün insanlarda yaddaş itkisi olma ehtimalı olduqca az olacaq.\nSiçanlar üzərində tədqiqat aparıldı\nHələ təcrübə mərhələsində olan B2M zülalının azaldılması ilə bərabər unutqanlıq və beyində yaranan yaddaşla bağlı problemlərin müalicə edilə biləcəyi fikrini irəli sürən qrup,bəhs etdiyim zülalı laboratoriya şəraitində siçanlar üzərində test etməyə başladı. Gənc siçanlara B2M zülalı inyeksiya edən qrup, siçanları test etmiş oldu. Normadan artıq B2M zülalı verilən gənc siçanlar eyni yaşlı siçanlar kimi yaddaşla bağlı səhvlər etdi. Maddənin bədənlərindən xaric edilməsilə normal vəziyyətə geri qayıdan cavan siçanların maddənin təsirilə daha əvvəl dəfələrlə gəzdikləri bir labirentdə keçmişə nisbətən iki qat daha çox səhv etməsinə görə maddənin yaddaşa mənfi təsiri müəyyən edilmiş oldu.\nMüalicəsi ola bilər\nSiçanlar üzərində aparılan bu tədqiqatın B2M zülalının dəyişkən nəticələri ola biləcəyini göstərir. Qrup, bu proteinin fəaliyyətini zəiflədəcək bir tətbiq ilə beyində yaranan yaddaşla bağlı fəsadların da müalicə edilə biləcəyini düşünür.\nElnare Abbasova 27 İyul 2018\nHəkim Salam narahat edirəm bağışlıyın. Anamın hər ay təzyiqi düşür başı ağrıyır.halsız olur.ürək bulanma.ürəyi əsir..qışqırmaq ağlamaq belə olur. Dərman falan müalicə edildi ama bir xeyiri olmadı.10gündən sonra yenə ağrımağa başladı. Nədən ola bilər bu( ?\nsalam. bas beyin MRT boyuk ehtimal ipucu vere biler. Sag olun\nAbbas 18 İyun 2016\nSalam Hekim narahat etdiyime gore sizlerden cox cox uzr isteyirem,mene cox yaxin biri bir nece aydirki artiq yasanmis hadiseler,insanlar falan undur.ve bu son iki ayda dahada artib, yasanan ekser seyleri xatirlaya bilmir dusunduycede bas agrilari olmaga baslayir.Bezi menbelerden arasdirma apardim ele sizin saytdanda bu zerbeler ,stress eseb gerginlik ve dermanlarin tesirleri ola bilermis. bu amillerde onda var coxlu derman qebul edib ve diger seylerde eseb stres basa olan zerbeler yasanib bu veziyyetden cixis yolu ucun hansi meslehetleri vere bilersiz? mumkunse cox xahis edirem sizden?


Türk universitetinin azərbaycanlı professoru: “24 aprel - “erməni soyqırımı” günü deyil”\n19/04/2018 [12:00] - Cəmiyyət - ( 1218 dəfə baxılıb)\n"24 aprel - “erməni soyqırımı” günü deyil."\nModerator.az-ın məlumatına görə, bu sözləri Kayseridəki Ərciyəs universitetinin azərbaycanlı professoru Qafar Çaxmaqlı deyib.\nTürk Ədəbiyyatı Vəqfinin İstanbuldakı mərkəzində “1915-ci il hadisələrinin əsasında və sənədlərlə erməni məsələsinin daxili üzü” mövzusunda məruzə edən professor Anadolu torpaqlarında, İranda və Qafqazda “erməni məsələsi”nin meydana çıxdığı dövr və məsələnin mahiyyəti barədə ətraflı məlumat verib. Tiflisdə təşkilatlanan erməni quldur dəstələrinin Birinci dünya müharibəsi başlayan kimi Anadolu torpaqlarında separatçı və işğalçı hərəkətlərə başladığına diqqəti cəlb edən professor Çaxmaqlı müharibə şəraitində olan Osmanlı imperiyasının erməni işğalçılığına və separatçılığına qarşı lazımi tədbirləri görmək məcburiyyətində qaldığını vurğulayıb.\n"24 aprel - “erməni soyqırımı” günü deyil, daxili işlər nazirliyinin qəbul etdiyi qərarla o gün erməni separatçı və işğalçı təşkilatları bağlanaraq 234 lider həbs edilib. Osmanlı coğrafiyasında o vaxtlar 1,2 milyon erməni yaşadığı halda indi 1,5 milyon erməninin qətlə yetirilməsindən dəm vururlar. Arxiv sənədlərinin hamısı bu saxtakarlıqları asanlıqla ifşa edir”- deyə çıxışına davam edən professor Çaxmaqlı Türkiyəyə qarşı yönəldilən qondarma “soyqırımı” iddialarının həmişə davam edəcəyini bildirib.\nProfessor Çaxmaqlı Türkiyədən haqsız tələbləri olan ermənilərin xaricdə qurduqları saxta “parlamentlər və sürgün hökumətləri” barədə də geniş məlumatlar açıqlayıb. Ermənilərin separatçı və işğalçı əməllərinin son örnəyi olan Qarabağ məsələsi barədə də dinləyicilərə ətraflı məlumat verən professor Q. Çaxmaqlı işğalın qeydsiz-şərtsiz və sülh yolu ilə aradan qaldırılması üçün Azərbaycanın atdığı bütün xoş niyyətli addımlara rəğmən, problemin sülh yolu ilə həll edilməsinin qeyri-mümkün olduğunu vurğulayıb.\nMəruzəsi başa çatandan sonra suallara cavab verən professor Qafar Çaxmaqlıya Türk Ədəbiyyatı Vəqfinin təşəkkür məktubu təqdim edilib.


Sahibkarların yeni davranış qaydalarına əməl etməsi | Muhasibat.Az\nYeni davranış modelinin sərgilənməsi istər əhali, istərsə də dövlət və özəl sektorun itkilərə məruz qalmasının qarşısını almağa xidmət etməlidir. Başqa sözlə, indi pandemiyanın zərərli təsirlərinə məruz qalan və sərt karantin tədbirlərinin tətbiqi ilə fəaliyyəti məhdudlaşdırılan sahibkarlıq subyektlərinin qarşısında iki yol dayanır: ya köhnə, pandemiyaya qədərki qaydalarla yaşamaq və işləmək, başqa sözlə desək, təbii olaraq itirməyə davam etmək, ya da biznesin xilası üçün yeni qaydalara uyğunlaşmaq.\nArtıq elə bir vəziyyət yaranıb ki, hamımızın vahid bir məkanda olduğumuzu unutmamaq və gələcək həyat tərzimizi yeni davranış qaydaları üzərində qurmaq bizim üçün xilas formulu rolunu oynaya bilər. Bu formul isə çox sadədir: burada hər kəsdən yalnız məsuliyyətlilik və riayət edilməsi əsla çətin olmayan qaydalara uyğunlaşmaq tələb edilir. Unutmaq olmaz ki, ticarət, ictimai iaşə və xidmət obyektlərinin yeni qaydalara mümkün qədər tez vərdiş etməsi onlar üçün normal biznesə daha tez qayıdış deməkdir. Bəzi sahibkarların qaydalara riayət etməməsi isə yaxşı heç nə vəd etmir. Əksinə, bu, ümumi iqtisadi fəallığa mənfi təsir edərək daha böyük iqtisadi itkilərə yol açır. Bu mənada, yeni davranış qaydaları iqtisadi itkilərin daha tez və effektiv surətdə aradan qaldırılması üçün də vacibdir.\nAydındır ki, pandemiya dünya ölkələri üçün yeni və acı bir reallıqdır. Lakin əsl uzaqgörənlik, hətta acı reallıqda belə, qazanılmış təcrübədən düzgün nəticə çıxarmağı sevir. Bu baxımdan, ölkəmiz çox da uzağa getmədən qardaş Türkiyənin pandemiyanın iqtisadiyyata zərərli təsirləri ilə mübarizə təcrübəsindən yararlana bilər. Bu təcrübənin effektinin sirri onun birbaşa sosial məsuliyyətə əsaslanmasıdır. Üstəlik, istər vətəndaşlar, istərsə də sahibkarlıq subyektləri bu məsuliyyəti bölüşməkdən çəkinmirlər. Hətta sahibkarlar məsuliyyətin böyük hissəsini öz üzərlərinə götürür, bununla da iqtisadi fəallığı qorumağın vacibliyini sözdə yox, məhz əməldə sərgiləyirlər. Çünki türk iş adamlarından birinin dediyi kimi, “indi hər kəs düzəni dəyişdirəcək bir dönəm yaşayır. Bu pandemiya vətəndaşların davranışını dəyişməkdədir və dəyişəcək”.\nYuxarıda da qeyd etdiyimiz kimi, bu dönəmdə tələb olunanlar çox sadədir və bu, Türkiyə nümunəsindən də aydın görünür. Məsələn, qardaş ölkədə alış-veriş sahəsində fiziki məsafə birmənalı olaraq qorunur. Müştəri ilə işləyən hər kəs fərdi qoruyucu vasitələrdən istifadə edir. Kassaların qarşısında sosial məsafə və dezinfeksiya vasitələrindən istifadəyə xüsusi diqqət yetirilir. Artıq “1,5 metrlik məsafə” anlayışı sosial normaya çevrilib. Ən əsası isə odur ki, sahibkarlar yeni davranış modelinin faydasına inanırlar.\nÇünki əksər türk iş adamları hesab edirlər ki, bu, bir döyüşdür, onlar ölkənin gələcəyi naminə ön cəbhədə vuruşurlar və bu gözəgörünməz qüvvəylə müharibədə qələbə üçün hər bir şəxsdən məhz sosial məsuliyyət tələb olunur. Hətta iş vaxtının tənzimlənməsində belə məsuliyyət hissi unudulmur. Belə ki, ticarət obyektlərinin iş saatı dəyişdirilməklə müştəri sıxlığı da nizamlanır. Xüsusi önləyici tədbirlər görülməklə obyekt daxilində sıxlıq olduqda müştərilərə xəbərdarlıq edilir. Başqa sözlə, ticarət obyektlərinə girişdə növbəlilik və fiziki məsafənin saxlanılmasının təmin olunmasına xüsusi diqqət yetirilir ki, bu da məhz yeni davranış qaydalarının əsas tələblərindəndir.\nAudit, Audit xidməti, Mühasib, mühasibat, mühasibat uçotu, mühasibat xidməti, Sahibkarlar, vergi, Vergi bəyannaməsi


Xaçmazda Mədəniyyət Evindən biabırçı görüntülər » YeniSözçü qəzeti\nXaçmaz rayonunun Regional Mədəniyyət İdarəsinin balansında olan Heydər Əliyev adına Xaçmaz Rayon Mədəniyyət Mərkəzinin Ləcət kənd Folklor Klubu biabırçı vəziyyətdədir.\n"Yeni Sabah” xəbər verir ki, klubun durumu tövlədən fərqlənmir. Ümumiyyətlə kənddə dövlət balansında olan digər binalar da durum o qədər ürəkaçan deyil. Klubun əməkdaşları bildirirlər ki, neçə illərdi bu binalarda təmir işləri aparılmır.\nBildirək ki, Heydər Əliyev adına Xaçmaz Rayon Mədəniyyət Mərkəzinin balansında olan 49 mədəniyyət klubunun 6-sı Dövlət Əmlak Komitəsinin balansına özəlləşdirilməyə verildikdən sonra satışa çıxarılıb. Bunlar Ləcət, Sərkərli, Müqtadir, Pirquluoba, Alışqışlaq və Mollaoba kəndlərində yerləşən, ancaq fəaliyyətləri demək olar ki, olmayan mədəniyyət klublarıdır.\nXaçmaz Regional Mədəniyyət İdarəsinin rəisi Nazim Ağayev saytımıza bildirib ki, son 1-2 ildə Heydər Əliyev adına Xaçmaz Rayon Mədəniyyət Mərkəzinin balansına daxil olan təzə mədəniyyət klubları tikilməyib. Ancaq Tel kəndindəki mədəniyyət klubu özəlləşdirilib. Planda var ki, dövlət səviyyəsində tikilsin.\nBelə çıxır ki, Mədəniyyət Nazilriyi balansında olan mədəniyyət klublarını nə təmir etmək, nə də təzəsini tikmək istəyir. Ancaq may ayının 8-də həbs edilən Mədəniyyət Nazirliyinin rəsmiləri istintaqa verdikləri ifadə zamanı hər il dövlətdən milyonlarla pulun məhz belə binaların tikintisinə ayırdığını bildiriblər. Axı necə olur ki, Xaçmaz kimi böyük bir rayonda 2 il ərzində bir mədəniyyət klubuda tikilməyib?! Bununla bağlı isə Nazim Ağayev danışmaq istəmədi.\nKlubdan fotoları təqdim edirik:\nMarneulidə “Nəriman Nərimanov adına Mədəniyyət Evi”nin adının dəyışdirilməsində kimlərinsə əli var-FOTO\nNazir: “Pul qazanmaq lazımdır…”\nİşdən çıxarılan idarə rəisi: "Mənimlə bağlı hansısa məsələ müzakirə olunmayıb"\nPrezident İlham Əliyev sərəncam verdi –Mingəçevirdəki qəzanın araşdırılması ilə bağlı Dövlət Komissiyası yaradıldı (SİYAHI)\nPARTİYA SƏDRİ SAM-I YIXIB-SÜRÜDÜ


Rübün sonunadək Azərbaycanın daha iki nazirliyində elektron sənəd dövriyyəsi sistemi işə salınacaq\nTelekommunikasiya 14 Fevral 2012 11:20 (UTC+04:00)\nBirinci rübün sonunadək Azərbaycanın daha iki nazirliyində elektron sənəd dövriyyəsi sistemi işə salınacaq. Bu barədə çərşənbə axşamı Trend-ə "Ultra" şirkətinin Marketinq şöbəsinin rəhbəri Malik Rəşidov bildirib.\nSənəd dövriyyəsinin elektron formata köçürülməsi üzrə işlər ölkənin Rabitə və İnformasiya Texnologiyaları və Təhsil nazirliklərində aparılır.\nRəşidovun sözlərinə görə, bu istiqamətdə işlərin xeyli hissəsi artıq həyata keçirilib. Layihənin reallaşdırılması nazirliklərdə kağız kargüzarlığını, kadr və maliyyə uçotunu daha rahat və operativ elektron formata keçirməyə imkan verəcək.\nNazirliklərdə məqsədli ünvanlar üzrə sənədləri operativ hazırlamağa və yaymağa icazə verən "Megapolis DocNet" platforması tətbiq edilir ki, bu da insan resurslarından və kağız daşıyıcılardan istifadənin səviyyəsini aşağı salır.\nUltra şirkəti bundan əvvəl ölkənin Maliyyə və İqtisadi İnkişaf nazirliklərində elektron sənəd dövriyyəsi sisteminin tətbiqi üzrə işləri başa çatdırıb.\n"Hazırda respublikanın başqa dövlət müəssisələrində də elektron sənəd dövriyyəsi sisteminin tətbiqi üzrə danışqılar aparılır", - Rəşidov deyib.


Duqindən SOS: Lavrov Moskvanı İrəvana qurban verir - Bay Media\nDuqin Kreml dəhlizlərində baş verən prosesləri, o cümlədən intriqa və fikir ayrılıqlarını çox yaxşı bilir\nBunu Axar.az-a rusiyalı ideoloq Aleksandr Duqinin Dağlıq Qarabağ münaqişəsinin tənzimlənməsi ilə bağlı son fikirlərini şərh edən sabiq dövlət müşaviri Qabil Hüseynli deyib. O bildirib ki, əslində Duqin Kremlin dünyadakı müxtəlif hadisələrə strateji yanaşmasının konseptual əsaslarının hələ tam formalaşmadığını nəzərdə tutur:\n“Bu, doğurdan da belədir, çünki son vaxtlar başda Lavrov olmaqla, Rusiya XİN-də kök salan erməni kadrları Moskvanın xarici siyasətini erməni lobbisinin maraqlarına uyğun formalaşdırmağa cəhd edir. Duqin də, Kuznetsov da məhz buna işarə edir. Açıq şəkildə bildirilir ki, Lavrov və onun başına toplaşmış erməni lobbisi bəzi prinsipial, xüsusilə də Cənubi Qafqazla bağlı məqamları təkbaşına, Rusiya prezidentdən yan keçərək formalaşdırmağa cəhd edirlər. Bu, heç də hər zaman Moskvanın maraqları ilə üst-üstə düşmür. Duqin Putinin belə nüansları sezməmiş olduğuna inanmadığını və onun bu məsələləri korrektə etməyə çalışdığını çox ehtiyatla əlavə edir. Hər halda, o da bildirir ki, Dağlıq Qarabağ tərəfində iplərin bütün ucu Lavrovun əlindədir. Aydındır ki, həm KİV-lərə, həm də ictimai rəyə verilən mesajlar daha çox Lavrovun tapşırıqları əsasında formalaşır. Bu mənada xüsusilə də son vaxtlar erməni maraqlarının qorunmasında Lavrovun yanaşmaları hiss ediləcək dərəcədə qabarıb. Rusiyanın maraqlarını dəqiq bilən və bunu hər zaman ön plana çəkməyə çalışan millətçi əhval-ruhiyyəli ziyalılar bunun Rusiyaya xeyir gətirməyəcəyi qənaətindədirlər.\nVaxtilə Soçi görüşündə Azərbaycan prezidenti Qarabağ münaqişəsi ilə bağlı məsələlərə dair Rusiya XİN-in tərəf tutduğuna dair faktları rusiyalı həmkarına təqdim etmişdi. Putin Moskvaya qayıtdıqdan sonra bu barədə tədbirlər görəcəyini vəd etmişdi. O da gizli deyil ki, Lavrov istənilən şəraitdə erməni maraqlarını qorumaq üçün çox ciddi manevrlər edir və bəzən də rus siyasi elitasını istədiyi istiqamətə yönləndirməyə nail olur. Bu isə Rusiyanın siyasətinə qeyri-ciddilik gətirir və inamsızlıq yaradır. Ona görə də Rusiyanın xarici siyasəti ciddi tənqid edilir”.\nPolitoloqun sözlərinə görə, Lavrov Rusiyanın milli maraqlarını özünün erməni maraqlarına qurban verir:\n“Ümumiyyətlə, hazırda Rusiya xarici siyasətində həqiqətən də çaşqınlıq var. Putin prezident seçildikdən sonra sürətlə dəyişən dünyanın tələblərinə uyğun yeni konseptual baxışların hazırlanmasına ciddi imkan yaradıb. Təəssüf ki, burada aparıcı rollardan biri də Lavrov və onun ətrafında toplaşmış erməni lobbisinə verilib. Düzdür, Qarabağ məsələsinin həlli Rusiyanın əlindədir, ancaq Lavrov və erməni lobbisinin səyləri fonunda son zamanlar qırmızı xəttin keçilməsi baş verir. Bu məsələyə mütləq Putinin müdaxiləsi lazımdır. Eyni zamanda, bu məsələdə ikibaşlı oyuna son qoyulmalıdır. Bu yaxınlarda Mnatsakyanın Rusiyada Lavrovla qondarma DQR-in tərəf kimi danışıqlar prosesinə cəlb edilməsini müzakirə etməsi çox təhlükəli tendensiyadır. Paşinyan bu məsələni əlində bayraq tutaraq qondarma respublikanı de-yure tanıtmaq istəyir. Bu məsələdə erməni siyasi rəhbərliyi ilə Lavrovun mövqeyi arasında ciddi oxşarlıq var. Hətta bu oxşarlıq bəzən Moskvadan Lavrov vasitəsilə İrəvana nəql edilir və bir növ daha strateji nöqtələrə yönləndirilir. Bu cür təhlükəli tendensiya danışıqlar prosesini tamamilə poza bilər”.\nQeyd edək ki, rusiyalı ideoloq Aleksandr Duqin Paşinyanın hakimiyyətə gəlməsi ilə Dağlıq Qarabağ münaqişəsinin tənzimlənməsi prosesindəki gözləntilərindən danışarkən Moskvanın hazırda münaqişənin həlli variantları ilə bağlı çaşqınlıq içində olduğunu bildirib.\n08 İyun 10:17


“Fərdi uçot sistemində fəal iştirakınız etibarlı pensiya təminatınızdır”\n“Fərdi uçot sistemində fəal iştirakınız etibarlı pensiya təminatınızdır” İqtisadiyyat\n28 Noyabr 2014 18:12\nDSMF İsmayıllıda bu mövzuda regional "Açıq qapı günü"-vətəndaş forumu keçirib\nForumda bildirilib ki, bu gün Azərbaycanda vahid prinsiplər əsasında fəaliyyət göstərən və ölkənin bütün işləyən əhalisini əhatə edən, təyin olunan pensiyaların məbləğinin sistemə ödənilmiş və fərdi uçotu aparılmış sosial sığorta haqlarına bağlı olan müasir sığorta-pensiya sistemi formalaşdırılıb. Uğurla həyata keçirilən islahatlar nəticəsində ölkədə iqtisadi və sosial həyatın bütün sahələrində, o cümlədən sığorta-pensiya sistemində davamlı inkişafa nail olunub, əhalinin sosial rifahı daha da yaxşılaşıb. Beynəlxalq standartlar əsasında keyfiyyətcə yenidən qurulan sosial müdafiə sistemi vətəndaşların yaşayış səviyyəsinin müasir mexanizmlər əsasında yüksəldilməsini təmin etməkdədir. Bununla yanaşı, uzunmüddətli dövr üçün pensiyaçıların etibarlı sosial müdafiəsinə nail olmaq məqsədilə milli pensiya sisteminin inkişafında beynəlxalq tendensiyaların nəzərə alınması və pensiya təminatının daim yenilənən müasir tələblərə uyğunlaşdırılması zəruridir. Bu baxımdan ölkə Prezidenti İlham Əliyevin imzaladığı 4 noyabr 2014-cü il tarixli sərəncamla təsdiq olunan "2014-2020-ci illərdə Azərbaycan Respublikasında pensiya təminatı sisteminin islahatı Konsepsiyası" mühüm əhəmiyyət kəsb edir. Ölkəmizdə pensiya islahatlarının yeni mərhələsinin prioritet hədəflərini müəyyən edən Konsepsiyada nəzərdə tutulan tədbirlərin icrası təyin olunan pensiya məbləği ilə ödənilən sığorta haqqının məbləğinin uyğunluq təşkil etməsinə, pensiya təminatı sistemində yığım potensialının və sosial ədalətin güclənməsinə imkan verəcəkdir. Bununla yanaşı, pensiya təminatı sistemi ilə bağlı qanunvericilikdə sosial sığortaya dair prinsiplər daha da təkmilləşdiriləcək, sistemin uzunmüddətli dövr üzrə maliyyə dayanıqlılığına nail olunacaqdır.\nTədbirdə çıxış edən DSMF-nin şöbə müdiri Famil Qədimov bildirib ki, Fond tərəfindən əhaliyə təqdim olunan elektron xidmətlərin sayı daim genişləndirilir. "Elektron hökümət" portalının statistikasına əsasən DSMF-nin elektron xidmətləri ən çox istifadə olunan xidmətlər sırasında ilk yerləri tutur. Ötən dövr ərzində bütün zəruri işlər görülərək, məcburi dövlət sosial sığorta haqlarının ödənişi və hesabat sisteminin avtomatlaşdırılması tam başa çatdırılıb ki, bu da beynəlxalq təşkilatın\nreytinq göstəricisində öz əksini tapıb. Belə ki, Dünya Bankının "Doing Business 2015" hesabatına əsasən, Azərbaycan məcburi dövlət sosial sığorta haqlarının ödənişi və hesabat sisteminin avtomatlaşdırılması nəticəsində 32 pillə irəliləyib. Bu, ayrı-ayrı fəaliyyət istiqamətləri üzrə ən yüksək göstəricidir.


🥇 ▷ RED Projekt CD, Cyberpunk 2077-də gecikmənin izahını verir » ✅\nRED Projekt CD, Cyberpunk 2077-də gecikmənin izahını verir\nBir neçə gün əvvəl CD proqnozlaşdırılan RED Hər kəsə oyunun gözlənildiyini elan etdi Cyberpunk 2077, aprel ayının 16-da əvəzinə sentyabr ayında gəlmək üçün təxirə salınır. Xəbərlərdən əvvəl, gecikmə ilə bağlı az sayda nəzəriyyə var idi, indi Polşanın öyrənilməsi və Tanrı Müharibə İnkişafı DirektoruCory Barlog bu barədə bəzi açıqlamalar vermək istəyir.\nBu şəkildə bir neçə gün əvvəl Cyberpunk 2077-in inkişafında gecikmənin bunun səbəbi olduğu barədə xəbər yayıldı. PlayStation konsolundakı zəif oyun performansı 4 və indiki Xbox One. Bu məlumat cəmiyyətin əksər hissəsinin konsolun əleyhinə partlamasına səbəb olur, çünki onu cəmiyyətin digər böyük hissələrinə yük hesab edir: PC\nİndi Cory Barlog sosial şəbəkədə nümayiş etdirdi "Ən son təkan ilə cihaz üçün optimallaşdırılmayana qədər bütün oyunlar işləmir." Bu açıqlama ilə God of War Direktoru CD Projekt RED-i müdafiə etmək üçün çıxdı və eyni zamanda Polşa studiyasının rəhbərlərindən biri də bir sıra açıqlamalar vermək istədi. Benzenzimmern-ə görə, Cyberpunk 2077-də gecikmə məhz bu səbəbdən olub PlayStation üçün oyunu optimallaşdırmalısınız 4, Xbox One və PC. Görünür, hələ də təmirə ehtiyacı var bir çox səhv və hamar bir məhsul verməzdən əvvəl oyundakı problemlər.


Britaniyalı rəssamın sərgisi baş tutacaq | SENET.AZ\nBuradasınız: Ana səhifə / Rəssamlıq / Sənət / Britaniyalı rəssamın sərgisi baş tutacaq\nBritaniyalı rəssamın sərgisi baş tutacaq\n18 Fevral 2015 15 Baxış\nMartın 11-i Bakıda Müasir İncəsənət Muzeyində britaniyalı rəssam Sara Nill-Consun “Qeyb olan qadın” adlı sərgisinin açılışı olacaq. Sərgidə 100-ə yaxın rəngkarlıq əsəri, 1 səsli instalyasiya və 1 video instalyasiya nümayiş olunacaq.\nMuzeydən Kult.az-a verilən məlumata görə, “Qeyb olan qadın” layihəsinin məqsədi – Azərbaycanda müvəqqəti yaşayan xarici qadınlar arasında coğrafi yerdəyişmənin təsirini öyrənmək, həmçinin yerli qadınlar arasında əcnəbi qadınların obrazı haqda təsəvvürü müəyyən etməkdən ibarətdir. Haqqında danışılan mövzularda daha çox yolunu, məqsədini itirmək, yadlaşmaq kimi hisslər öz əksini tapıb. Bəzən bu hisslər özünə qapanmağa və özünü aciz hiss etməyə səbəb olur. Lakin bütün bunlarla yanaşı, mövzularda pozitiv hisslər də yer alır. Sərbəst, məhdudiyyətlərdən kənar yaşam tərzi, özünü əhatə edən ətraf aləmə qarşı maraq və ümumiyyətlə, yerli qadınlarla xarici qadınlar arasında olan fərqə belə yüksək səviyyədə xoş yanaşma xüsusilə nəzərə çarpır. İştirakçı qadınlar layihəyə qatılmağa könüllü şəkildə razılıq veriblər. İştirakçılar yaş, ailə vəziyyəti, işləyib-işləməyib diapozonu çərçivəsində seçilib.\nSorğu 6 ay ərzində – 2013-cü ilin sentyabr ayından 2014-cü ilin fevral ayına kimi davam edib. Sara Nill-Cons 1969-cu ildə Böyük Britaniyada, Londonda dünyaya gəlib. Şotlandiyada, Qlazqo şəhərində Rəssamlıq Kollecində təhsil alıb. Daha sonra təhsilini Londonda İncəsənət Universitetində davam etdirib. 2010-cu ildə Kambervell İncəsənət Kollecində magistr dərəcəsi alıb. Rəssamın əsərləri Britaniya, Norveç, Fransa, Anqola, Koreya və Türkiyədə dünyaca məşhur qalereyalarda, fərdi və qrup sərgilərində nümayiş etdirilib. Son dövrlərdə isə yaşadığı və işlədiyi Azərbaycanda yaradıcılıq fəaliyyətini davam etdirir. Qeyd edək ki, aprelin 1-dək davam edəcək sərgiyə giriş 5 AZN (tələbələr üçün 2 AZN) olacaq.\nƏvvəlki yazı Səməndər Rzayevin xatirə gecəsi\nNövbəti yazı Müstəqil teatr Azərbaycanın rayonlarına qastrola gedir


Səudiyyədə peyvənd vurdurmayanlar evdən çıxa bilməyəcəklər - Günün Səsi Səudiyyədə peyvənd vurdurmayanlar evdən çıxa bilməyəcəklər - Günün Səsi\nSəudiyyə Ərəbistanında peyvənd vurdurmayanlar avqustun 1-dən etibarən heç yerə gedə bilməyəcəklər. Dövlət onlara dövlət və özəl müəssisələrə girməyə, ictimai nəqliyyatdan istifadə etməyə və kütləvi tədbirlərdə iştirak etməyə qadağa qoyur.\nGununsesi.info xəbər verir ki, bu barədə “Podyom” “Telegram” kanalı xəbər yayıb.\nKrallığın Daxili İşlər Nazirliyindən bildirilib ki, vaksinasiyadan keçən sakinlər hətta ictimai nəqliyyatdan istifadə zamanı peyvəndlər barədə məlumatlar olan xüsusi mobil tətbiqetmədəki məlumatları təqdim etməlidirlər.\nQeyd edək ki, Səudiyyə Ərəbistanında koronavirusla bağlı epidemioloji vəziyyət olduqca gərgin olaraq qalır.\nPrevious Azərbaycanda ata yeniyetmə oğlunu ağacla döyüb xəstəxanalıq etdi\nNext Hacı Şahin Şeyxin müdafiəsinə qalxdı: